title: The Biggest Loser: Parit 2

text: Punnituksessa, laura joka on arvostellut Jillianin tapaa valmentaa, pudottaa hän vain 1,5 kiloa. Mike, joka lisäsi ruokavalioon enemmän kulutusta, pudotti kuusi kiloa. Mandi pudotti kolme kiloa, perheensä länsäolosta huolimatta ja Aubrey pudotti vain puolikiloa. Musta joukkue jäi keltaisen viivan alle. Muut kilpailijat saivat valita kumman äänestäisivät kotiin. Bob kuiskasi hyvästellessään joukkuettaan, että äänestäisi Danen pois koska hän on suurempi uhka. Blaine pyytää muita kilpailijoita äänestämään hänet kotiin, koska hän haluaa olla vauvansa kanssa. Hän on lähempänä tavoitepainoaan ja siksi Dane tarvitsisi enemmän aikaa farmilla. Bobin joukkueen tekisi mieli äänestää Dane pois, koska hän on suurempi uhka ja hänellä on enemmän painoa pudotettavanaan, sekä on myös Jillianin joukkueen tukihenkilö. He ovat myös katkeria siitä, että Jillianin joukkue äänesti Damienin ulos Joellen sijaan, vaikka Bobin joukkue pyysi äänestämään Joellen pois. Lopulta Pinkki joukkue äänesti Danea ja muut parit äänestivät Blainea (sininen, ruskea, violetti) ja Blaine putosi kisasta. Kotona hänellä menee hyvin ja aikoo osallistua Vahinmies triathloniin. Hän on pudottanut 38,7 kiloa tähän mennessä.


title: The Biggest Loser: Parit 2

text: "Esitetty 17. helmikuuta 2009"


title: The Biggest Loser: Parit 2

text: Kilpailijat saapuvat toiseen Pop haasteeseen. Alison kertoo että vain kaksi joukkuetta pääsee treenaaman kuntosalille viikon ajaksi. Heidän tulisi juosta mäkeä ylös mäen päälle, jossa olisi 130 avainta, pitäisi valita yksi aivain tulla takaisin alas ja sovittaa sitä kuntosalin oveen. Jos avain ei sopisi lukkoon pitäisi taas kiivetä ylös mäen päälle ja hakea uusi avaian. Shanon löytää ensimmäisen avaimen kuudennella yrittämällä ja Mike taas yhdennäksellä yrittämällä. Tämän seurauksen Pinkki ja Ruskea joukkue saavat ainoastaan treenata kuntosalilla.


title: The Biggest Loser: Parit 2

text: Bob ja Jillian tapaavat joukkueensa. Jillianin on yllättynyt koska Dane on farmilla. Hän oli varma, että Bobin joukkue äänestäisi hänet ulos. He olivat kuulleet punnituksen loputtua, miten Bob sanoi joukkueelleen, että äänestäisi Danen pois. Jillian sanoi, että Bob vihaa sitä, kun hänen joukkueensa ei tottele häntä. Bob puhuu joukkueensa kanssa, eikä voi ymmärtää miksi he eivät kuunneelleet häntä ja on myös todella järkyttynyt. Pian hän on kuitenkin iloinen kuullessaan haasteesta ja, että Helen ja Shanon, sekä Mike ja Ron saivat avaimet kuntosalille. Jillian on vihainen, koska ei pidä ulkona treenaamiseta.


title: The Biggest Loser: Parit 2

text: Jillian käyttää olohuonetta kuntosalina. Bob vie lilan ja sinisen joukkueen ulos farmille, jossa he käyttävät tuoleja ja pöytiä treenaamiseen. Sione sanoi, että ihan sama vaikka olisi kuntosali tai ei, niin Bobin kanssa treenaaminen on silti yhtä kidutusta. Samaan aikaan Helen ja Shanon muuttavat Jillianin puolen kuntosalista ”olohuoneeksi”, jossa on herkkuja. Kun Bob tulee käymään salilla, Bob on hilpeä, mutta muistuttaa heitä, että tämän takia ei kannata laiskotella. Taraa valittaa, koska Blaine ei ole enää talossa. Jillian ei anna Taran lopettaa treenaamista.


title: The Biggest Loser: Parit 2

text: Koskemattomuushaasteessa, jokainen kilpailija soutavat soutulaitteessa, joka on kiinnitetty ”torniin” jossa on valot. Jos valo on vihreä, kilpailijan soutaminen on tarpeeksi nopeaa, jos valo muuttuu keltaiseksi se varoittaa, että tahtia pitää nopeuttaa. Jos valo muuttuu punaiseksi, kaikki jäsenet jotka ovat samassa joukkueessa putoavat. Esimerkiksi jos Lauralle ilmestyy punainen, myös Tara tippuisi. Kun kaksikymmentä minuuttia on jo soudettu jäljellä on vain musta ja vihreä joukkue on jäljellä. Lopulta Dane voittaa haasteen ja koskemattomuuden. Lauran torniin tulee punainen valo.


title: The Biggest Loser: Parit 2

text: Punnituksessa, Dane pudotti kaksi kiloa, mutta hän on koskematon. Vihreä joukkue pudotti prosentuaalisesti eniten painoa (3,14 %). Pinkki joukkue jäi keltaisen viivan alle. Pinkki joukkue päätti, että Shanon lähtisi kotiin. Aubrey kysyy Shanonilta haluaako hän lähteä. Shanon tietää pystyvänsä pudottamaan painoaan myös kotona ja ajattelee äitinsä tarvitsevan tätä enemmän. Kilpailijat pudottavat Shanonin pois.


title: The Biggest Loser: Parit 2

text: Kotona Shanon painaa 89,1 kiloa. Hän jatkaa laihduttamista ja aikoo ruveta pelaamaan roller derbyä. Hänen derby-nimi on ”Flower Power.”


title: Kirjoituksia uppoavasta Lännestä

text: Kirjoituksia uppoavasta Lännestä on Perussuomalaisten puheenjohtaja Jussi Halla-ahon kirjoittama kirja. Teoksessa on 75 Halla-ahon kirjoittamaa blogitekstiä, jotka hän on aiemmin julkaissut hänen henkilökohtaisessa Scripta-blogissaan. Tekstit on julkaistu vuosina 2005−2008. Kirjan ensimmäinen 1000 kappaleen painos loppuunmyytiin kolmessa vuorokaudessa. Kirjan julkaisuajankohtana Jussi Halla-aho toimi kunnallispoliitikkona Helsingissä.


title: Nguyễn Tiến Minh

text: Nguyễn Tiến Minh (s. 12. helmikuuta 1983 Hồ Chí Minh) on vietnamilainen sulkapalloilija. Hän oli heinäkuussa 2011 BWF:n ranking-listalla kaksinpelin seitsemäs.


title: Nguyễn Tiến Minh

text: Minh on osallistunut olympialaisiin kerran, Pekingissä 2008. Hän pääsi tuolloin ensimmäisen kierroksen läpi pelaamatta ottelua, mutta hävisi toisella kierroksella Taiwanin Hsien Yu-Hsingille Minh pääsi MM-kilpailuissa 2010 puolivälieriin saakka ja oli puolivälierissä myös Aasian-mestaruuskilpailuissa 2011.


title: Nguyễn Tiến Minh

text: Minh on ollut kaksinpelin maailmanlistalla parhaimmillaan viidennellä sijalla, jonka hän saavutti vuonna 2010.


title: Thi

text: Thi on vietnamilainen nimi, joka on yleinen naisen keskimmäisenä nimenä. Tunnettuja Thi-nimisiä henkilöitä ovat:Thi voi tarkoittaa myös seuraavia:


title: Haukiluikerot

text: Haukiluikerot eli vanhemmalta nimeltään käärmehuulikot (Chaenopsidae) on ahvenkaloihin kuuluva kalaheimo. Heimon lajeja tavataan Pohjois- ja Etelä-Amerikan rannikoilla.


title: Haukiluikerot

text: Varhaisimmat haukiluikeroihin kuuluvat fossiilit on ajoitettu tertiäärikauden loppupuolelle. Nykyään heimossa elää lähteestä riippuen 56–86 lajia, jotka jaetaan 9–14 sukuun. Eräitä lajeja, kuten nuoliluikeroa ("Lucayablennius zingaro") pidetään riutta-akvaarioissa.


title: Haukiluikerot

text: Haukiluikerot ovat melko pieniä, pitkulaisia ja suomuttomia kaloja. Suurimmat "Chaenops"-suvun lajeisto voivat saavuttaa 16 cm pituuden, muuta jäävät pienemmiksi. Selkä- ja peräevät ovat kaloilla pitkät ja voivat olla yhtyneet pyrstöevän kanssa. Eräillä haukiluikeroilla selkäevän etuosa on takaosaa korkeampi. Silmät ovat suurikokoiset ja otsassa voi olla piikkejä. Sierainten värekarvat voivat olla esillä joillakin lajeista. Väriltään haukiluikerot voivat olla hyvinkin tummia tai jopa läpinäkyviä ja koiraat ovat väritykseltään usein naaraita tummempia.


title: Haukiluikerot

text: Haukiluikeroita tavataan subtrooppisista ja trooppisista vesistä Pohjois- ja Etelä-Amerikan Atlantin ja Tyynenmeren rannikoilta. Ne elävät usein kivikkopohjilla ja koralliriutoilla, ja niiden suhde koralleihin voi olla synbioottinen. Haukiluikerot piileskelevät utyypillisesti hylätyissä putkimatojen ja muiden selkärangattomien eläinten kuorissa. Lajien ravintoa ovat pienet äyriäiset.


title: Sulpiridi

text: Sulpiridi (valmistenimi "Suprium") on neurolepti eli antipsykoottinen lääke. Kemiallisesti sulpiridi kuuluu bentsamideihin. Sen annosteluvahvuudet ovat 50 ja 200 mg. Viidenkymmenen milligramman lääkeannos on kapselissa, mutta kahdensadan milligramman lääke on tablettimainen. Lääkkeen valmistaja on Sanofi-Aventis.


title: Sulpiridi

text: Lääke on sikäli harvinainen lajissaan, että sitä voidaan käyttää psykoottisten sairauksien ohella myös masennuksen hoitoon. Vain muutamia antipsykootteja on tähän vaihtelevalla menestyksellä käytetty (lähinnä flupentiksolia ja tioridatsiinia, joiden on oletettu vaikuttavan aktivoivasti tai antidepressiivisesti). Vaikeaan depressioon ei sulpiridia kuitenkaan suositella. Psykoottistasoisten mielisairauksien ongelmana voivat olla niin sanottujen positiivioireiden ohella passiivisuus, sekä sosiaalisista ihmissuhteista eristäytymistä aiheuttavat niin sanotut negatiivioireet. Myös tunne-elämän köyhyys tai latistuminen on liitetty etenkin skitsofrenian negatiivioireisiin.


title: Sulpiridi

text: Sulpiridin aiheuttamat mahdolliset sivuvaikutukset ovat samantapaisia kuin muillakin antipsykooteilla: pahanlaatuisen neuroleptioireyhtymän vaara, QT-ajan pidentymä sydämen toiminnassa sekä hypotensio, ekstrapyrimidaaliset sekä eksitomotoriset sivuoireet kuten Parkinsonin taudin oireet, tardiivi dyskinesia, akatisia ja dystonia.


title: Henkilönnimi

text: Henkilönnimi on erisnimi, joka yksilöi ja identifioi ihmisen muusta yhteisöstä. Henkilönnimi on kulttuurinen universaali eikä maailmassa tunnetakaan kulttuureja, joissa ihmisille ei olisi annettu nimeä.


title: Henkilönnimi

text: Henkilönnimeen kuuluu kaikissa kulttuureissa yksilöllinen nimi (etunimi). Noin 60 %:ssa kulttuureista henkilönnimeen kuuluu myös lisänimi, joka voi olla esimerkiksi sukunimi, välinimi, patronyymi tai klaaninimi.


title: Henkilönnimi

text: Henkilönnimet muodostavat henkilönnimisysteemejä, jotka yksilöimisen lisäksi myös luokittelevat ihmiset kuuluvaksi johonkin sosiaaliseen ryhmän kuten suku tai klaani. Samantyyppisissä kulttuuriympäristöissä käytetään usein samankaltaisia nimisysteemejä. Maanviljelysyhteisöjen nimisysteemit muistuttavat toisiaan kuten myös modernien kaupunkikulttuurien nimisysteemit.


title: Henkilönnimi

text: Valtaosassa kulttuureista nimenanto tapahtuu lapsen ensimmäisen elinkuukauden aikana. Nimenantajana toimii useimmiten lapsen isä tai äiti tai kummatkin yhdessä. Noin kolmasosassa maailman kulttuureista nimenantaja on joku muu sukulainen tai yhteisössä korkeaa arvostusta nauttiva henkilö. Valtaosassa kulttuureja (noin 75 %) nimenantoon liittyy myös nimenantoseremonia. Maatalousvaltaisissa kulttuureissa nimenantoseremonia suoritetaan lähes aina (noin 99 %). Nimenantoseremoniaan voidaan myös suorittaa erilaisia puhdistus- ja uhrirituaaleja.


title: Henkilönnimi

text: Nimenantoperuste vaihtelee myös eri kulttuureissa. Hyvin yleinen peruste on lapsen nimeäminen jonkin lähisukulaisen mukaan. Muita yleisiä perusteita ovat lapsen jokin ominaisuus (olemassa oleva tai haluttu), syntymähetken tapahtuma tai syntymäjärjestys tai -asema perheessä. Lapsen sukupuoli ilmenee aina nimestä vain vajaassa 50 %:ssa kulttuureista. Noin 15 % kulttuureista ei erottele nimissä lainkaan sukupuolta – sukupuoli ilmaistaan tarvittaessa muiden kielellisten keinojen avulla. Nimenantoon vaikuttaa myös samannimisyys. Noin 10 %:ssa kulttuureista henkilönnimi on täydellisen ainutkertainen eli kellään elävällä tai kuolleella ei ole ollut samaa nimeä. Noin 15 % kulttuureista rajoittaa samannimisyyden vain elossa oleviin henkilöihin. Valtaosa kulttuureista sallii kuitenkin samannimisyyden. Tällöin nimenantoon liittyy myös luokittelua – nimenantoperusteena on joku arvostettu tai esikuvallinen henkilö, jonka ominaisuuksien haluttaisiin ikään kuin "tarttuvan" lapseen. Noin joka viidennessä kulttuurissa kaimasuhteeseen liittyy myös erityisiä velvollisuuksia.


title: Nokia 500

text: Nokia 500 on matkapuhelinvalmistaja Nokian Symbian^3-käyttöjärjestelmällä toimiva kosketusnäytöllinen älypuhelin. Puhelin maksoi noin 185 euroa. Nokia julkaisi puhelimen 1. elokuuta 2011. Puhelimen myyntipakkauksessa on mukana kolme eriväristä taustakuorta. Helmikuussa 2012 tulleessa ohjelmistopäivityksessä käyttöjärjestelmä päivittyi Symbian Belleksi.


title: Nokia 500

text: Nokia 500:ssa on 1 gigahertsin suoritin.


title: Nokia 500

text: Puhelimessa on GPS-paikannus A-GPS-ominaisuudella sekä kompassi ja navigointiin siinä on Nokia Kartat.


title: Nokia 500

text: 500:ssa on virtalähteenä 1110 milliamppeeritunnin Nokian BL-4U-akku (Li-Ion).


title: Vitsebskin piiri

text: Vitsebskin piiri (, ) on Vitsebskin alueella Valko-Venäjän koillisosassa, Venäjän rajalla sijaitseva Vitsebskiä ympäröivä hallintopiiri. Piirin hallinnollinen keskus on maakuntakeskus Vitsebsk, jonka alue ei kuitenkaan sisälly ympäröivään hallintopiiriin.


title: Vitsebskin piiri

text: Vuoden 2009 väestönlaskun mukaan Vitsebskin maaseutuvaltaisen piirin alueella asui 40 552 henkeä. Kaupunkilaisiksi luetaan väestötilastoissa heistä ainoastaan Väinäjoen varrella sijaitsevan Suražin (, , 1 039 as.) ja Janavitšyn kaupunkimaisten taajamien (, , 929 as.) väki.


title: Vitsebskin piiri

text: Hallintopiirin liikenneyhteyksistä merkittävimpiä ovat Vitsebskissä neljään suuntaan haarautuvat Valko-Venäjän rautateiden raiteet, valtatiet M8 (E95) ja M3 sekä kantatiet P20, P21, P87 ja P115. Noin 12 kilometriä Vitsebskistä kaakkoon sijaitsee periaatteessa kansainvälinen Vitsebskin lentoasema; hallintopiirissä sijaitsee myös sotilaslentokenttä. Historiallisesti Väinäjoella on ollut suuri merkitys kauppatienä ja kulttuurin leviämisen väylänä.


title: Skyscraper (kappale)

text: Skyscraper on yhdysvaltalaisen poplaulaja Demi Lovaton ensimmäinen single hänen kolmannelta studioalbumiltaan. Kappale julkaistiin digitaalisesti 12. heinäkuuta 2011. Kappaleen ovat kirjoittaneet Toby Gad, Kerli Kõiv.


title: Skyscraper (kappale)

text: Lovato on tehnyt kappaleesta myös espanjankielisen version, nimeltään "Rascacielo".


title: Skyscraper (kappale)

text: Kappaleeseen tehdyn musiikkivideon kuvaukset kestivät 12 tuntia, ja Lovato kertoi kuvausten olleen sekä fyysisesti että henkisesti raskaat. Mark Pellingtonin ohjaama musiikkivideo esitettiin ensimmäisen kerran 13. heinäkuuta.


title: Skyscraper (kappale)

text: Kappaletta myytiin ensimmäisen viikon aikana 176 000 kappaletta Yhdysvalloissa, debytoiden toisella sijalla "Billboardin" Hot Digital Songs -listalla. Billboard Hot 100 -listalla kappale debytoi sijalla kymmenen, joten siitä tuli toinen Lovaton top 10 -single.


title: Skyscraper

text: Skyscraper voi tarkoittaa seuraavia:


title: Albert R. Broccoli 007 Stage

text: Albert R. Broccoli 007 Stage on yksi maailman suurimmista yksittäisistä elokuvastudiohalleista. Se sijaitsee Pinewood-studioiden alueella Englannissa. Studio on nimetty James Bond -tuottajan Albert R. Broccolin mukaan.


title: Painonnosto olympialaisissa

text: Painonnosto on ollut olympialaisten ohjelmassa nykyaikaisen olympiahistorian alusta alkaen. Se on ollut mukana jokaisissa kesäolympialaisissa lukuun ottamatta vuosia 1900, 1908 ja 1912. Naiset kilpailivat painonnoston olympiamitaleista ensimmäisen kerran vasta vuonna 2000. Olympialaisten painonnostoa hallinnoi lajin kattojärjestö, kansainvälinen painonnostoliitto.


title: Painonnosto olympialaisissa

text: Ensimmäisissä nykyaikaisissa olympialaisissa painonnoston kilpamuodot poikkesivat nykyisistä. Kilpailumuotoina oli painonnosto yhdellä kädellä, painonnosto kahdella kädellä ja käsipaino. Painoluokkia ei tunnettu, vaan kaikki kilpailivat samassa sarjassa. Tapahtumat olivat vain miehille.


title: Painonnosto olympialaisissa

text: Alkuaikojen kilpailuihin nähden painonnosto on muuttunut huomattavasti. Nykyisin kilpaillaan työnnössä ja tempauksessa, ja näiden yhteistulos ratkaisee voittajan.


title: Eugenio Ravignani

text: Eugenio Ravignani (s. 30. joulukuuta 1932 Pula) on italialainen roomalaiskatolinen piispa. Hänet vihittiin papiksi 3. heinäkuuta 1955 ja nimitettiin Vittorio Veneton hiippakunnan piispaksi 7. maaliskuuta 1983. Piispaksi vihkiminen seurasi 24. huhtikuuta. Pääkonsekraattorina toimi Lorenzo Bellomi, jota avustivat Gioacchino Muccin ja Antonio Vitale Bommarco.


title: Eugenio Ravignani

text: Ravignani siirtyi toiseen hiippakuntaan, kun hänet nimitettiin 4. tammikuuta 1997 Triesten piispaksi. Hän jäi eläkkeelle 4. heinäkuuta 2009.


title: Silvio Padoin

text: Silvio Padoin (s. 11. huhtikuuta 1930 Pieve di Soligo) on italialainen roomalaiskatolinen piispa. Hänet vihittiin papiksi 9. huhtikuuta 1955 ja nimitettiin Pozzuolin hiippakunnan piispaksi 8. toukokuuta 1993. Piispaksi vihkiminen seurasi 26. kesäkuuta. Pääkonsekraattorina toimi Bernardin Gantin, jota avustivat Salvatore Sorrentino ja Eugenio Ravignani.


title: Silvio Padoin

text: Padoin jäi eläkkeelle 2. syyskuuta 2005.


title: Ovidio Poletto

text: Ovidio Poletto (s. 27. maaliskuuta 1935 Caneva) on italialainen roomalaiskatolinen piispa. Hänet vihittiin papiksi 6. heinäkuuta 1958 ja nimitettiin Concordia-Pordenonen hiippakunnan piispaksi 16. syyskuuta 2000. Piispaksi vihkiminen seurasi 11. marraskuuta; pääkonsekraattorina toimi Alfredo Magarotto, jota avustivat Eugenio Ravignani ja Sennen Corrà. Poletto asetettiin virkaansa 8. joulukuuta, ja hän toimi siinä, kunnes jäi eläkkeelle 25. helmikuuta 2011. Poletton seuraajaksi nimitettiin Giuseppe Pellegrini.


title: Just Go With It

text: Just Go with It on vuonna 2011 ensi-iltansa saanut romanttinen komediaelokuva, jonka on ohjannut Dennis Dugan ja jonka pääosissa näyttelevät Adam Sandler ja Jennifer Aniston. Elokuva julkaistiin 11. helmikuuta 2011. Se perustuu vuoden 1969 elokuvaan "Kaktuksen kukka" (), joka puolestaan on elokuvasovitus Abe Burrowsin aiemmin julkaistusta Broadway-näytelmästä. Burrowsin näytelmä puolestaan perustuu ranskalaiseen näytelmään "Fleur de cactus".


title: Just Go With It

text: Elokuvassa plastiikkakirurgi (Adam Sandler) seurustelee huomattavasti nuoremman opettajan kanssa, ja saa avustajansa (Jennifer Aniston) leikkimään vaimoaan ja tulevaa ex-vaimoaan tarkoituksenaan peittää valhe naimisissaolosta. Pian avustajan lapset joutuvat mukaan kuvioihin ja koko joukko suuntaa matkalle Havaijille.


title: Just Go With It

text: Elokuva kuvattiin Los Angelesissa ja Havaijin Maui- ja Kauai-saarilla maaliskuusta toukokuuhun 2010. Elokuvassa Havaijilla sijaitsevaa hotellia kutsutaan nimellä Waldorf Astoria, vaikka kyseessä on oikeasti Grand Wailea -hotelli Mauilla.


title: Alfredo Magarotto

text: Alfredo Magarotto (s. 16. helmikuuta 1927 Pernumia) on italialainen roomalaiskatolinen piispa. Hänet vihittiin papiksi 9. heinäkuuta 1950 ja nimitettiin Chioggian hiippakunnan piispaksi 22. helmikuuta 1990. Hänet vihittiin piispaksi 24. maaliskuuta Bernardin Gantinin toimiessa pääkonsekraattorina sekä Sennen Corràn ja Antonio Mattiazzon avustaessa.


title: Alfredo Magarotto

text: Magarotto sai nimityksen Vittorio Veneton piispaksi 31. toukokuuta 1997. Hän jäi eläkkeelle 3. joulukuuta 2003.


title: Neidonkielikoisa

text: Neidonkielikoisa ("Cynaeda dentalis") on pieni, Suomessa uhanalainen ja rauhoitettu perhoslaji.


title: Neidonkielikoisa

text: Neidonkielikoisa on helposti tunnistettava pieni perhonen, jota ei voi sekoittaa muihin lajeihin. Etusiivet ovat vaaleanruskeat, ja niiden poikki kulkee terävärajainen, tummanruskea siksak-viiru. Siivissä on myös vaaleampia, siiven suuntaisia alueita. Siiven ulkoreunan ripsissä vuorottelevat vaaleat ja tummanruskeat alueet. Tummat alueet muodostavat siiven reunaan rivin kiilamaisia täpliä. Takasiivet ovat ruskeanharmaat, reunoja kohti tummenevat. Siipiväli on 21–31 mm.


title: Neidonkielikoisa

text: Suomessa neidonkielikoisaa tavataan paikoittaisena pitkin etelärannikkoa, erityisesti Hankoniemellä. Lentää yhtenä sukupolvena, Suomessa heinäkuussa.


title: Neidonkielikoisa

text: Laji on sidoksissa toukan ravintokasviin, neidonkieleen. Lajin elinympäristö vaihtelee hoitamattomasta ruohikkomaista puutarhoihin. Perhoset lentävät hämärän laskeuduttua ja tulevat valolle. Toukka elää aluksi ravintokasvinsa alalehdissä miinaajana, myöhemmin varren alaosan sisällä ja koteloituu kovan, lehdenkappaleilla päällystetyn kotelokopan sisään kuihtuneiden alalehtien väliin.


title: Neidonkielikoisa

text: Vuoden 2010 uhanalaisarvioinnissa neidonkielikoisa arvioitiin Suomessa erittäin uhanalaiseksi (EN). Laji on Suomessa luonnonsuojelulailla rauhoitettu ja yksittäisen perhosen ohjeellinen korvaushinta on 1682 euroa.


title: Neidonkielikoisa

text: Toukka elää neidonkielellä ("Echium vulgare").


title: Red Dead Redemption: Undead Nightmare

text: Red Dead Redemption: Undead Nightmare on viides ladattava lisäosa Rockstar San Diegon kehittämään kolmannen persoonan ammunta- ja toimintaseikkailupeliin "Red Dead Redemption". Rockstar Games julkaisi pelin PlayStation 3:lle ja Xbox 360:lle 26. lokakuuta 2010.


title: Red Dead Redemption: Undead Nightmare

text: Pelissä seurataan sen protagonisti John Marstonin edesottamuksia tämän yrittäessä löytää parannuskeinoa tappavaan zombieruttoon, joka riehuu villissä lännessä.


title: Red Dead Redemption: Undead Nightmare

text: Vaikka peli oli alun perin suunniteltu vain ladattavaksi lisäosaksi, se julkaistiin Pohjois-Amerikassa 22. marraskuuta ja Euroopassa 24. marraskuuta omana pelilevykkeenään, ja se ei vaadi alkuperäistä "Red Dead Redemption" -pelilevykettä toimiakseen eri konsoleilla. Levy sisälsi myös kolme muuta ladattavaa lisäosaa: "Legends and Killers", "Liars & Cheats" sekä "Undead Nightmare Pack".


title: Red Dead Redemption: Undead Nightmare

text: "Red Dead Redemption: Undead Nightmare" on kolmannesta persoonasta kuvattu villiin länteen sijoittuva toimintaseikkailupeli, jonka avoimessa peliympäristössä pelaaja voi suorittaa tehtäviä haluamallaan tavalla. Pelin ympäristö vilisee erilaisia zombien elementtejä. Etsintäkuulutettujen jahtaaminen on korvattu pelissä kadonneiden henkilöiden etsimisellä, jossa pelaajan täytyy löytää kadonnut henkilö vaarallisesta ympäristöstä ja tuoda turvallisesti takaisin tämän perheen luo. Erilaisten jengien ja lainsuojattomien ryhmien piilopaikat on korvattu hautuumailla, joita pelaaja voi tyhjentää zombeista.


title: Red Dead Redemption: Undead Nightmare

text: Pelaajat voivat edellisenkin osan tapaisesti metsästää eläimiä, mutta tosin myös ne ovat muuttuneet pelissä zombeiksi. Tavanomaisten riistaeläinten, kuten karhun, puuman ja suden tapaan pelaaja voi metsästää myös myyttisiä taruolentoja, kuten yksisarvisia, chupacabroja sekä isojalkoja. Myös ilmestyskirjan neljä hevosta on mahdollista kesyttää ratsuiksi, joista jokaisella hevosella on oma erityiskykynsä vaikuttaa zombeihin tai pelaajaa ympäröivään maastoon. Peli sisältää myös uusia aseita. Kun "Red Dead Redemptionissa" oli mahdollista tyhjentää ruumiiden taskut, voi "Undead Nightmaressa" ottaa ruumiista osia ja käyttää niitä ammuksina väkipyssyssä säästäen oikeita ammuksia.


title: Red Dead Redemption: Undead Nightmare

text: Uudistetun yksinpeliominaisuuden lisäksi "Undead Nightmare" esittelee myös uusia moninpelejä. Esimerkiksi ”Undead Overrun” -moninpelissä neljän pelaajan ryhmän täytyy taistella kasvavaa zombielaumaa vastaan, kun taas ”Land Grab” -moninpelissä pelaajien täytyy varjella suuren kaupungin alueita hyökkääjiltä. Verkon moninpelissä pelaajan on mahdollista muuttaa ulkonäkönsä myös zombiemaiseksi.


title: Red Dead Redemption: Undead Nightmare

text: Epäkuollut rutto ottaa vallan villissä lännessä aiheuttaen tuhoisia seurauksia. Kaupungeissa, pikkukylissä ja siirtokunnissa ympäri maata kansalaiset joutuvat kamppailemaan elämästään kuolettavia zombeja vastaan. John Marstonin on lähdettävä matkaan ja pysyteltävä hengissä niin kauan, että löytää tautiin parannuskeinon, sillä myös hänen vaimonsa Abigail ja poikansa Jack ovat saaneet tartunnan. Matkan varrella läpi vuoristojen, preerian, aavikkojen ja rajakaupunkien sekä solien läpi Marstonin täytyy auttaa myös taudista selviytyneitä, puhdistaa kaupungit ja asutusseudut epäkuolleista ja lopettaa alati kasvava epäkuolleiden lauma. Kun peli on päästy läpi, John Marston herää henkiin zombiena, mutta hänellä on normaalin ihmisen sielu, sillä hänet haudattiin taskussaan pullo pyhää vettä.


title: Aku Ankan taskukirja In English

text: Aku Ankan taskukirja In English: Stories from Duckburg on vuosina 2011–2013 julkaistu sarjakuvasarja. Sarjassa on julkaistu viisi osaa, jotka sisältävät Aku Ankan taskukirjojen tarinoita englanniksi käännettyinä. Kirjat on suunnattu englannin kielen opiskelua varten ja niihin kuuluu tarinoihin liittyvä sanasto.


title: Paolo Magnani

text: Paolo Magnani (s. 31. joulukuuta 1926 Pieve Porto Morone) on italialainen roomalaiskatolinen piispa. Hänet vihittiin papiksi 29. kesäkuuta 1951 ja nimitettiin Lodin hiippakunnan piispaksi 27. heinäkuuta 1977. Piispaksi vihkiminen seurasi 10. syyskuuta. Pääkonsekraattorina toimi Antonio Poma, jota avustivat Ernesto Civardi ja Antonio Giuseppe Angioni.


title: Paolo Magnani

text: Magnani nimitettiin 19. marraskuuta 1988 ja asetettiin 11. helmikuuta 1989 Trevison piispaksi. Hän jäi eläkkeelle 3. joulukuuta 2003.


title: Batman: Tappava pila

text: Batman: Tappava pila ("Batman: The Killing Joke") on Alan Mooren käsikirjoittama ja Brian Bollandin kuvittama Batman-sarjakuva, joka julkaistiin vuonna 1988. Tarina on julkaistu suomeksi ensimmäisen kerran vuonna 1989 ja uudelleen "DC-sankarit, tekijänä Alan Moore" -kokoelmassa vuonna 2007.


title: Batman: Tappava pila

text: Sarjakuvassa Batmanin vihollinen Jokeri pakenee Arkhamin vankimielisairaalasta ja yrittää sen jälkeen tehdä komissario Gordonista hullun, todistaakseen että kuka tahansa hyvä ihminen voi seota. Tarinassa myös valotetaan Jokerin menneisyyttä.


title: Batman: Tappava pila

text: Tarinaa pidetään yhtenä merkittävimmistä Batman-sarjakuvista. IGN sijoitti sen kolmanneksi listallaan 25 parhaasta Batman-sarjakuvasta.


title: Vladimir Sasimovitš

text: Vladimir Nikolaevitš Sasimovitš (; s. 14. syyskuuta 1968) on valkovenäläinen yleisurheilija, joka kilpaili keihäänheitossa. Hän edusti uransa alkuaikoina Neuvostoliittoa.


title: Vladimir Sasimovitš

text: Sasimovitš sai kultaa alle 20-vuotiaiden MM-kisoissa 1986 tuloksellaan 78,84 ja voitti toiseksi sijoittuneen brittiläisen Mark Robersonin yli neljällä metrillä. Hän voitti seuraavana vuonna hopeaa alle 20-vuotiaiden EM-kisoissa. Sasimovitš voitti pronssia Tokion MM-kisoista 1991 heitettyään 87,04 metriä. Hän oli vuoden 1993 MM-kilpailuissa seitsemäs, mutta karsiutui Göteborgin kisoissa 1995.


title: Vladimir Sasimovitš

text: Sasimovitš osallistui olympialaisiin ensimmäistä kertaa Atlantassa 1996, jossa hän jäi karsinnassa ilman tulosta eikä päässyt finaaliin. Hän karsiutui myös MM-kisoissa 1997 ja 1999 sekä Sydneyn olympialaisissa 2000, joissa Sasimovitš oli karsinnan 24. tuloksellaan 78,04. Hän sai vuonna 2004 kahden vuoden kilpailukiellon jäätyään kiinni stanozololin käytöstä.


title: Vladimir Sasimovitš

text: Sasimovitšin ennätys on 87,40 metriä, jonka hän heitti Kuortaneella vuonna 1995. Kyseinen tulos on myös Valko-Venäjän ennätys.


title: Nieuwe Sluisin majakka

text: Nieuwe Sluisin majakka on majakka Nieuwesluisin kylässä, pari kilometriä länteen Breskensin asutuskeskuksesta Zeelandissa. Majakan suunnitteli Quirinus Harder, ja se rakennettiin vuosina 1866–1867. Kahdeksankulmainen mustavalkoinen majakkatorni on 28,4 metriä korkea, ja siinä on viisi kerrosta.


title: Nieuwe Sluisin majakka

text: Nieuwe Sluisin majakka on Alankomaiden vanhin vielä pystyssä oleva valurautainen majakkatorni. Se oli alun perin väritykseltään keltainen, jonka jälkeen se maalattiin punavalkoraidalliseksi ennen lopullista ulkoasuaan. Majakan katto on kuparia.


title: Nieuwe Sluisin majakka

text: Majakan valo on näkyvissä seitsemän sekuntia, jonka jälkeen seuraa kolmen sekunnin pimeys.


title: Painonnosto kesäolympialaisissa 1920

text: Vuoden 1920 kesäolympialaisten painonnostotapahtumat järjestettiin 29. elokuuta 1920 Antwerpenissä, Belgiassa. Kilpailupaikkana oli Beerschot Stadium, ja painonnostokilpailut järjestettiin yleisurheilutapahtumien jälkeen. Tämä oli tavanomaista varhaisissa olympialaisissa, joissa painonnostokilpailut olivat osa yleisurheilukilpailuja. Vuoden 1920 olympialaiset olivat kolmas kerta kun painonnosto oli mukana olympialaisten ohjelmassa, vuosien 1908 ja 1912 olympialaisissa painonnostokilpailuja ei järjestetty. Mukana oli 53 osanottajaa 14 eri maasta. Tapahtumia oli viisi, joista kaikki olivat ainoastaan miehille.


title: Painonnosto kesäolympialaisissa 1920

text: Suurin osa maailman parhaista painonnostajista ei ollut mukana vuoden 1920 olympialaisissa. Suuri osa heistä oli saksalaisia tai itävaltalaisia, mutta maita ei kutsuttu olympialaisiin ensimmäisen maailmansodan aloittamisen vuoksi.


title: Painonnosto kesäolympialaisissa 1920

text: Kilpailuihin osallistui 53 urheilijaa 14 maasta.


title: Joanna Stone

text: Joanna Stone (s. 4. lokakuuta 1972 Lontoo, Yhdistynyt kuningaskunta) on australialainen entinen keihäänheittäjä. Hän edusti seuratasolla Mayne Harriersia.


title: Joanna Stone

text: Stone sijoittui neljänneksi Kansainyhteisön kisoissa 1994, joissa hän sai tuloksen 57,60 metriä. Stone oli viides Göteborgin MM-kisoissa 1995 tuloksellaan 63,44. Hän karsiutui finaalista Atlantan olympialaisissa 1996, mutta voitti hopeaa vuoden 1997 MM-kilpailuissa. Stone osallistui vielä Sydneyn olympialaisiin 2000, joissa hän jäi karsinnan seitsemänneksitoista.


title: Joanna Stone

text: Stonen ennätys nykyisellä keihäsmallilla on 64,62 metriä vuodelta 2000. Hän heitti vanhemmalla mallilla tuloksen 69,85 vuonna 1998.


title: Varjotäpläkoi

text: Varjotäpläkoi ("Ethmia terminella") on pystykotelokoihin kuuluva pikkuperhoslaji. Se on Suomessa uhanalainen ja luonnonsuojelulain nojalla rauhoitettu.


title: Varjotäpläkoi

text: Varjotäpläkoi on pieni ja kapeasiipinen, yleisväriltään vaalea perhonen. Etusiipien pohjaväri on valkoinen, mutta siiven etureuna on leveälti vaaleanharmaa, takareunasta kapeammin. Siiven keskiosassa on muutamia mustia täpliä ja ulkosyrjää reunustaa rivi pienempiä mustia pisteitä. Takasiivet ovat harmaat. Siipiväli on 17–20 mm.


title: Varjotäpläkoi

text: Suomessa lajin ainoat tunnetut elinpaikat ovat hyvin pienellä alueella Dragsfjärdissä, lounaissaaristossa, mutta esiintymisalueellaan laji on kuitenkin runsas. Lentoaika kesäkuun puolivälistä heinäkuun puoleen väliin.


title: Varjotäpläkoi

text: Perhonen viihtyy joutomailla ja kedoilla. Perhoset lentävät pimeän tultua ja tulevat valolle, päivisin ne lepäävät. Toukka elää ravintokasvinsa kukinnoissa ohuen seitin suojissa ja koteloituu ravintokasvin varrelle tai maahan.


title: Varjotäpläkoi

text: Vuoden 2010 uhanalaisarvioinnissa varjotäpläkoin uhanalaisuusluokaksi Suomessa arvioitiin äärimmäisen uhanalainen (CR). Suomessa laji on rauhoitettu luonnonsuojelulailla vuodesta 1989 alkaen ja perhosyksilön ohjeellinen korvaushinta on 1261 euroa.


title: Varjotäpläkoi

text: Toukka elää neidonkielellä ("Echium vulgare").


title: Painonnosto kesäolympialaisissa 1924

text: Vuoden 1924 kesäolympialaisten painonnosto järjestettiin 21. – 23. heinäkuuta 1924 Pariisissa, Ranskassa. Tämä oli neljäs kerta kun laji oli mukana olympialaisten ohjelmassa. Mukana oli 107 osanottajaa 16 eri maasta. Tapahtumia oli viisi, joista kaikki olivat ainoastaan miehille.


title: Crocodile Dundee II – krokotiilimies

text: Crocodile Dundee II – krokotiilimies ("”Crocodile” Dundee II") on John Cornellin ohjaama vuonna 1988 ensi-iltansa saanut komediaelokuva, joka on jatko osa elokuvalle "Krokotiilimies". Elokuvassa Krokotiilimies Mick Dundee joutuu pelastamaan vaimonsa kolumbialaisen huumepomon kynsistä New Yorkissa, minkä jälkeen hän joutuu kamppailemaan heitä vastaan Australiassakin. Elokuva menestyi maailmanlaajuisesti kritiikistä huolimatta ja voitti BMI Film Music Award -palkinnon ja Golden Screen, Germany-palkinnon.


title: X Factor

text: X factor voi tarkoittaa ainakin seuraavia:


title: Painonnosto kesäolympialaisissa 1988

text: Vuoden 1988 kesäolympialaisten painonnosto järjestettiin 18. – 29. syyskuuta 1988 Olympic Weightlifting Gymnasiumissa, Soulissa, Etelä-Koreassa. Tämä oli 18. kerta kun laji oli mukana olympialaisten ohjelmassa. Mukana oli 226 osanottajaa 62 eri maasta. Tapahtumia oli kymmenen, joista kaikki olivat ainoastaan miehille.


title: Painonnosto kesäolympialaisissa 1988

text: Bulgarialaiset Mitko Grabnev (kääpiösarja) ja Angel Guenčev (kevytsarja) voittivat alun perin omissa luokissaan, mutta heidät kummatkin hylättiin doping-testien jälkeen kummankin saatua positiivisen tuloksen furosemidin käytöstä. Unkarilainen Andor Szanyi voitti alun perin hopeamitalin ensimmäisessä raskassarjassa, mutta hänet diskattiin doping-testien jälkeen saatuaan positiivisen tuloksen stanozololin käytöstä.


title: Monday

text: Monday () voi tarkoittaa:


title: Painonnosto kesäolympialaisissa 1928

text: Vuoden 1928 kesäolympialaisten painonnosto järjestettiin 28. – 29. heinäkuuta 1928 Amsterdamin olympiastadionilla Amsterdamissa, Alankomaissa. Tämä oli viides kerta kun laji oli mukana olympialaisten ohjelmassa. Mukana oli 95 osanottajaa 19 eri maasta. Tapahtumia oli viisi, joista kaikki olivat ainoastaan miehille.


title: Hump de Bump

text: Hump de Bump on Red Hot Chili Peppersin kappale, joka löytyy yhtyeen albumilta "Stadium Arcadium". Kappale on albumin viimeinen single. Kappale on myös yhtyeen viimeinen kitaristi John Fruscianten kanssa.


title: Hump de Bump

text: Kappaleen työniminä olivat "40 Detectives" ja "Ghost Dance 2000", joka viittasi yhtyeen vuoden 1985 kappaleeseen American Ghost Dance.


title: Hump de Bump

text: Kappaleen keskivaiheilla on erilaisilla lyömäsoittimilla tehty välisoitto, joka muistuttaa vastaavaa yhtyeen kappaleessa Breaking the Girl. Kun yhtye esitti kappaleen Stadium Arcadium-kiertueen aikana, The Mars Volta-yhtyeen Marcel Rodriquez-Lopez tuli usein soittamaan bongorumpuja välisoiton aikana. Yhtyeen basisti Flea soittaa kappaleen aikana trumpettia.


title: Hump de Bump

text: Kappaleen musiikkivideon ohjasi koomikko Chris Rock. Videolla yhtye esiintyy mustien kortteli-juhlissa. Chris Rock esiintyy itsekin videolla, yrittämässä päästä omiin juhliinsa. Rock halusi että yhtyeen jäsenet olisivat ainoat valko-ihoiset videolla.


title: Painonnosto kesäolympialaisissa 1932

text: Vuoden 1932 kesäolympialaisten painonnosto järjestettiin 30. – 31. heinäkuuta 1932 Grand Olympic Auditoriumissa, Los Angelesissa, Yhdysvalloissa. Tämä oli kuudes kerta kun laji oli mukana olympialaisten ohjelmassa. Mukana oli 29 osanottajaa kahdeksasta eri maasta. Tapahtumia oli viisi, joista kaikki olivat ainoastaan miehille.


title: John Kemp

text: John Kemp (n. 1380–1454) oli englantilainen kirkonmies, joka toimi lordikanslerina, kardinaalina, Yorkin ja Canterburyn arkkipiispana


title: John Kemp

text: Kemp nimitettiin Rochesterin piispaksi 1419, Chichesteriin 1421 ja Lontooseen kahdeksan kuukautta myöhemmin. Vuonna 1439 hänestä tuli kardinaali ja 1452 Canterburyn arkkipiispa. Hänet on haudattu Canterburyn tuomiokirkkoon.


title: Jussi Makkonen (täsmennyssivu)

text: Jussi Makkonen voi tarkoittaa seuraavia henkilöitä:


title: Jussi Makkonen (jääkiekkopuolustaja)

text: Jussi Makkonen (s. 6. kesäkuuta 1989 Kajaani) on suomalainen jääkiekkopuolustaja, joka pelaa II-divisioonajoukkue Kiekko-Laserissa. Hän toimii joukkueen varakapteenina. Makkosen vahvuuksiin kuuluu kovuus, sekä kiekollinen että kiekoton peli ja monipuolisuus. Hän tarvitsee kuitenkin useimmiten peliä rytmittävän ja rauhoittavan pakkiparin rinnalleen. Makkonen myös provosoituu herkästi.


title: Jussi Makkonen (jääkiekkopuolustaja)

text: Makkonen on Kajaanin Hokin kasvatti. Hän oli suhteellisen lupaava pelaaja ja teki 17-vuotiaana kolmivuotisen sopimuksen Hokin Mestis-joukkueen kanssa kaudeksi 2006–2007. Makkonen pelasi Mestiksessä kolme runkosarjaottelua, kunnes hän siirtyi lokakuussa 2006 Hokin A-nuorten päävalmentajan mukaan noin joulutaukoon asti kestävälle koeajalle Rauman Lukon A-nuoriin, jossa Makkonen pelasi loppukauden sekä koko seuraavan kauden 2007–2008 ajan.


title: Jussi Makkonen (jääkiekkopuolustaja)

text: Kaudella 2008–2009 Makkonen pelasi Lukossa ensimmäisen ja kauden ainoaksi jääneen SM-liigaottelunsa 25. marraskuuta 2008 vieraissa Tampereen Ilvestä vastaan. Hän pelasi tammikuussa 2009 myös kahden Mestis-ottelun verran lainalla Hokissa tehden yhden syöttöpisteen. Pääosin kaudestaan Makkonen pelasi kuitenkin Lukon A-nuorissa, joissa hän voitti SM-pronssia keväällä 2009. Kaudella 2009–2010 Makkonen toimi Lukon A-nuorten kapteenina ja hän oli tehoilla 10+18=28 koko A-nuorten SM-liigan puolustajien pistepörssin neljäs. Makkonen pelasi myös kaksi playoff-ottelua SM-liigassa keväällä 2010.


title: Jussi Makkonen (jääkiekkopuolustaja)

text: Makkonen palasi yksivuotisella sopimuksella kasvattajaseuraansa Hokkiin kaudeksi 2010–2011. Ensimmäinen kokonainen kausi miesten peleissä toi hänelle 45 runkosarjaottelussa tehot 3+7=10. Huhtikuussa 2011 Makkonen teki yksivuotisen jatkosopimuksen Hokin kanssa. Maaliskuussa 2012 hän jatkoi sopimustaan taas vuodella. Makkonen kärsi kaudella 2012–2013 kuitenkin loukkaantumisista ja pelasi runkosarjassa vain 15 ottelua.


title: Jussi Makkonen (jääkiekkopuolustaja)

text: Kaudeksi 2014–2015 Makkonen siirtyi II-divisioonajoukkue Kiekko-Laseriin.


title: Jussi Makkonen (jääkiekkopuolustaja)

text: Makkonen on pelannut kuusi poikien maaottelua.


title: Luis Muriel

text: Luis Fernando Muriel Fruto (s. 16. huhtikuuta 1991 Santo Tomás, Kolumbia) on kolumbialainen jalkapalloilija, pelipaikaltaan hyökkääjä.


title: Luis Muriel

text: Muriel aloitti uransa Deportivo Calissa jossa hän teki Liga Postobon I:ssä kymmenessä ottelussa yhdeksän maalia. Hän siirtyi seurasta italialaiseen Udineseen vuonna 2010. Muriel kävi Unidesesta myöhemmin lainalla Espanjan Granada CF:ssä ja Italian US Leccessä.


title: Luis Muriel

text: Muriel on pelannut Kolumbian alle 20-vuotiaiden maajoukkueessa muun muassa nuorten MM-kisoissa 2011, joissa hän teki ensimmäisessä ottelussaan Ranskaa vastaan kaksi maalia.


title: Painonnosto kesäolympialaisissa 1992

text: Vuoden 1992 kesäolympialaisten painonnosto järjestettiin 26. heinäkuuta 1992 Pavelló de l'Espanya Industrialissa, Barcelonassa, Espanjassa. Tämä oli 19. kerta kun laji oli mukana olympialaisten ohjelmassa. Mukana oli 244 osanottajaa 69 eri maasta. Tapahtumia oli kymmenen, joista kaikki olivat ainoastaan miehille.


title: Painonnosto kesäolympialaisissa 1992

text: * Yhdistynyneen joukkueen Ibragim Samadov hylättiin, koska hän heitti mitalinsa palkintokorokkeelle ja poistui palkintoseremoniasta. Kansainvälinen olympiakomitea päätti, ettei palkitse neljänneksi sijoittunutta pohjoiskorealaista Chon Chol Hota, koska Samadovin rike ei ollut tapahtunut itse kilpailun aikana.


title: Vapauttajasotilaan muistomerkki

text: Vapauttajasotilaan muistomerkki () eli Sotilas on pronssinen sotilaspatsas Harkovan kaupungissa Ukrainassa. Patsas rakennettiin muistoksi Neuvostoliiton vapautettua kaupungin natsihallinnosta toisessa maailmansodassa. Patsas pystytettiin vuonna 1981. Veistoksen suunnittelijoina toimivat Eric Tšerkasov ja Anatoli Maksimenko ja veistoksen veisti Igor Jastrebov. Patsas edustaa tyyliltään sosialistista realismia.


title: Jaroslav Skobla

text: Jaroslav Skobla (16. huhtikuuta 1899 Pitkavicky – 22. marraskuuta 1959 Teplice nad Bečvou, Tšekki) oli tšekkoslovakiaa edustanut painonnostaja ja olympiavoittaja.


title: Jaroslav Skobla

text: Skobla voitti MM-kilpailuissa 1923 kultaa alle 82,5-kiloisten sarjasta. Hän osallistui seuraavana vuonna ensimmäisiin olympialaisiinsa, joissa hän oli samassa sarjassa kahdeksas. Skobla sai raskaasta sarjasta pronssia sekä Amsterdamin olympialaisissa 1928 että EM-kisoissa 1929. Hän voitti Los Angelesissa 1932 sarjan olympiakultaa uudella olympiaennätyksellä 380 kiloa.


title: Jaroslav Skobla

text: Jaroslavin poika Jiří oli kuulantyönnön olympiamitalisti.


title: Valkeakoski (täsmennyssivu)

text: Valkeakoski tai Walkiakoski voi tarkoittaa seuraavia:


title: Matarakasvit

text: Matarakasvit ("Rubiaceae") on "Gentianales"-lahkoon kuuluvien kasvien heimo. Heimoon kuuluu yli 600 sukua ja yli 10 000 lajia. Lajiluvultaan matarakasvit on neljänneksi suurin kaikista kasviheimoista. Suomessa tavataan noin 20 matarakasveihin kuuluvaa lajia neljässä eri suvussa. Osa näistä lajeista voi risteytyä keskenään.


title: Matarakasvit

text: Matarakasvien koko ja ulkonäkö ovat hyvin vaihtelevat. Lajeja tavataan suurista puista ja pensaista pieniin, hentoihin ruohoihin. Erikoisimpia heimon kasveja ovat "Myrmecodia"-suvun lajit, jotka ovat epifyyttisiä mehikasveja, joiden laajenneessa varressa pesivät muurahaiset.


title: Matarakasvit

text: Suomessa ja muissa Pohjoismaissa tavattavat matarakasvit ovat yksi- tai monivuotisia, usein rönsyllisiä ruohoja. Ne ovat varreltaan tavallisesti nelisärmäisiä, rentoja tai pystyjä sekä kaljuja tai karheakarvaisia. Kuivattaessa lajit usein mustuvat helposti. Lehdet ja lehtimäiset korvakkeet ovat kapeahkoja ja muodostavat säteittäisen valekiehkuran. Kukinto on huiskilo tai viuhko, joskus myös mykerömäinen. Kaksineuvoisten, pienten kukkien mykeröt ovat tavallisesti surkastuneita. Ratasmaiset tai suppilomaiset teriöt ovat tavallisesti neljäliuskaisia ja väriltään useimmiten valkoisia. Hedelmät ovat yksi- tai kaksilohkoisia. Tavallisesti lohkoissa on vain yksi siemen.


title: Matarakasvit

text: Matarakasvit ovat levinneet kaikkialle maapallolle. Suomessa matarakasveja kasvaa koko maassa.


title: Matarakasvit

text: Matarakasvien heimo on yksi koppisiemenisten suurimmista. Siihen kuuluu 13150 lajia, jotka viedaan 611 sukuun. Suvut ovat ryhmiteltävissä neljäksi kehityslinjaksi.


title: Matarakasvit

text: Ryhmään kuuluu yli puolet heimon lajeista ja se on kosmopoliittinen. Kasvit ovat tavallisesti ruohoja ja erityisesti puuvartisiin lajeihin kerääntyy alumiinia. Soluissa esiintyy oksalaattikiteitä. Karvat ovat nivelikkäitä. Erilaisvartaloisuus on yleistä.


title: Matarakasvit

text: Ryhmän runsaslukuisimmat suvut ovat kahvikit ("Psychotria" s. l. eli laajasti käsitettynä, 1600 lajia), "Palicourea" (800 lajia), matarat ("Galium", 400 lajia), "Spermacoce" (275 lajia), "Oldenlandia" (250 lajia), "Notopleura" (210 lajia), "Hedyotis" (200 lajia), "Rudgea" (200 lajia), "Lasianthus" (185 lajia), "Chassalia" (140 lajia), koprosmat ("Coprosma", 105 lajia), "Argostemma" (100 lajia), "Gynochthodes" (95 lajia), "Margaritopsis" (80 lajia), "Gaertnera" (70 lajia), "Schradera" (55 lajia) ja nonit ("Morinda", 40).


title: Matarakasvit

text: Sukujen yhteensä 53 lajia kasvavat Himalajalla ja Kiinasta Malaijien saaristoon ulottuvalla alueella. Eniten lajeja on suvussa "Acranthera" (35 lajia).


title: Matarakasvit

text: Ryhmä käsittää noin 1500 tropiikissa kasvavaa lajia, joista enemmistö on amerikkalaisia. Sekundaarinen aineenvaihdunta tuottaa eräitä alkaloideja. Sikiäimessä on usein paljon siemenaiheita ja hedelmä on tavallisesti kuiva.


title: Matarakasvit

text: Runsaslajisimmat suvut ovat "Timonius" (150 lajia), "Guettarda" (80 lajia), "Rytigynia" (70 lajia) ja "Fadogia" (45 lajia).


title: Matarakasvit

text: Ryhmään kuuluu 4000 lajia, jotka kasvavat tropiikissa. Ne ovat habitukseltaan vaihtelevia: pienistä pensaista puihin, vähemmistö ruohoja, joskus maitaisnesteellisiä. Kukissa on yleensä rakenne, johon siitepöly karisee heteenponnesta pölyttäjien saataville. Hedelmä on usein mehevä.


title: Matarakasvit

text: Suurimmat suvut ovat "Pavetta" (400 lajia), tähtikukat ("Ixora", 300 lajia), huiviot ("Mussaenda", 200 lajia), kahvipensaat ("Coffea", 125 lajia), "Randia" (100 lajia), "Tricalysia" (90 lajia), "Wendlandia" (80 lajia), gardeniat eli keikarinkukat ("Gardenia", 60 lajia) ja "Bertiera" (55 lajia).


title: Matarakasvit

text: Pohjoismaissa tavataan seuraavia matarakasveihin kuuluvia sukuja:


title: Matarakasvit

text: Muita sukuja:


title: Osvaldo Martínez

text: Osvaldo David Martínez Arce, pelaajanimeltään Osvaldito (s. 8. huhtikuuta 1986 Luque) on paraguaylainen jalkapalloilija, pelipaikaltaan hyökkäävä keskikenttäpelaaja. Hän edustaa Meksikon jalkapallon korkeimmalla sarjatasolla Primera División de Méxicossa pelaavaa CF Atlantea.


title: Osvaldo Martínez

text: Martínez aloitti uransa Libertadin joukkueessa Paraguayn korkeimmalla sarjatasolla Division de Honorissa vuonna 2003. Siellä hän pelasi viiden kauden ajan, kunnes muutti Meksikoon ja liittyi Meksikon pääsarjaan Monterreyn joukkueeseen. Kaudelle 2011–2012 Martínez siirtyi samalla sarjatasolla pelaavaan CF Atlanteen.


title: Osvaldo Martínez

text: Maajoukkuetasolla Paraguayn joukkueessa Martínez on pelannut vuodesta 2008 lähtien ja tehnyt yhden maalin. Ensimmäisen ottelunsa hän pelasi Perua vastaan .


title: Osvaldo Martínez

text: Osvaldo on naimisissa Giselle Martínezin kanssa. He asuvat Monterreyssä, ja heillä on yksi yhteinen lapsi.


title: Louis (laulaja)

text: Ljubiša Stojanović "Louis" (Љубиша Стојановић "Луис"; 25. kesäkuuta 1952 – 31. heinäkuuta 2011) oli Leskovacissa syntynyt serbialainen laulaja. Louis tunnettiin ainutlaatuisesta musiikkityylistään ja hän oli mukana musiikkimaailmassa 1970-luvulta kuolemaansa saakka. Hänen taiteilijanimensä Louis sai alkunsa kun hän oli yhdeksän vuotta ja oli onnistuneesti esittänyt Louis Armstrongin kappaleita. Hän valmistui musiikkilukiosta Nišissä.


title: Louis (laulaja)

text: Hän oli ensimmäisten joukossa, jotka yhdistivät jazzia ja Serbian kansanmusiikkia. 1980-luvulla hän nauhoitti ensimmäisen levytyksensä nimeltään "Ne kuni me, ne ruži me, majko" (Älä toru minua, älä nuhtele minua, äiti), joka ylsi huippumyyntiin.


title: Louis (laulaja)

text: Louis kuoli auto-onnettomuudessa 31. heinäkuuta 2011.


title: Painonnosto kesäolympialaisissa 1996

text: Vuoden 1996 kesäolympialaisten painonnosto järjestettiin 20. – 24. heinäkuuta ja 26. – 30. heinäkuuta 1996 Georgia World Congress Centerissä, Atlantassa, Yhdysvalloissa. Tämä oli 20. kerta kun laji oli mukana olympialaisten ohjelmassa. Mukana oli 253 osanottajaa 79 eri maasta. Tapahtumia oli kymmenen, joista kaikki olivat ainoastaan miehille.


title: Tuesday

text: Tuesday () voi tarkoittaa:


title: Wednesday

text: Wednesday () voi tarkoittaa:


title: True Believer

text: True Believer on ruotsalaisartisti E-Typen eurodancekappale vuodelta 2007. Kappale löytyy myöhemmin samana vuonna julkaistulta "Eurotopia"-albumilta, ja on sen ensimmäinen single. Se edustaa nopeatempoista, nykyaikaista eurodancea. Kappaleen BPM on 141.


title: True Believer

text:
”True Believer” nousi Ruotsin suosituimman radioaseman, Rix FM:n kuuntelijalistan "Rix Top6" ykköseksi pysytellen listalla koko kesän. Vastaavasti myös Suomessa kappale kävi "NRJ Top 10" -listan kärjessä.
Swedish Dance Chartilla kappale oli korkeimmillaan sijalla 5, Finnish Dance Chartilla sijalla 7. Kappale pysyi pitkään molempien listojen kymmenen kärjessä.


title: True Believer

text: Elokuussa single myi kultaa Ruotsissa.


title: Thursday

text: Thursday () voi tarkoittaa:Muuta:


title: Saturday

text: Saturday () voi tarkoittaa:


title: Tiempos que cambian

text: Tiempos que cambian on chileläisen Victor Jaran viimeiseksi jäänyt albumi, jonka nauhoitukset jäivät kesken kun hänet murhattiin Chilen vallankaappausta seuranneiden sosialistien puhdistusten aikana. Albumi julkaistiin Jaran kuoleman jälkeen postuumisti Euroopassa ja sitä täydennettiin Jaran aiemmin julkaistuilla kappaleilla.


title: MTV3 HD

text: MTV3 HD on MTV3:n HD-kanava. MTV3 HD esittää MTV3:n ohjelmistoa teräväpiirtoisena. Kanava aloitti 29. elokuuta 2011. Kanavan aloittaessa tekstitykset eivät aluksi toimineet.


title: MTV3 HD

text:
MTV3 HD lähettää samaa ohjelmistoa kuin MTV3, mutta ohjelmat ovat HD-laatuisia.
Ensimmäinen HD-laadulla lähetetty sarja oli suomalainen draamasarja Salatut elämät.


title: MTV3 HD

text: MTV3 HD muuttui ilmaiskanavaksi DNA:n kaapeliverkossa 4. joulukuuta 2017.


title: Tomi Norha

text: Tomi Norha on Boycott-yhtyeen basisti, joka toimii myös musiikinopettajana Luostarivuoren koulussa. Norha soitti 1980-luvulla Uman Namu -yhtyeessä, jonka solistina oli Janus Hanski. Uman Namu julkaisi kaksi vinyyliä ja oli mukana Risteysrock 2 -kokoelmalla . Uman Namun hajottua Norha soitti kitaraa Annica Wiklundin yhtyeessä Annica. Boycottiin Norha siirtyi soittamaan bassokitaraa ja oli mukana yhtyeen kahdella studioalbumilla vuosina 1990–1992. Norha on ollut myös mukana Boycotin palatessa vuonna 2007 aktiiviseksi, yhtyeen esiintymisissä ja kahden uuden singlen julkaisussa.


title: Nelonen HD

text: Nelonen HD on Nelonen Median omistama HD-kanava. Nelonen HD esittää Nelosen ohjelmistoa teräväpiirtoisena. Suurin osa ohjelmistosta on natiivia teräväpiirtoa. Kanava aloitti kaapelikanavana 16. kesäkuuta 2008. Marraskuussa 2017 kanava aloitti myös antenniverkossa.


title: Nelonen HD

text: Kanava on simulcast-kanava, eli se lähettää samaa ohjelmaa kuin Nelonen, joten ohjelmisto ei poikkea Nelosen normaalista ohjelmistosta.


title: Nelonen HD

text: Nelonen ilmoitti helmikuussa 2012, että joitakin kotimaisista ohjelmista aletaan lähettämään aitona HD:nä. Tällä hetkellä kotimaiset ohjelmat MasterChef Suomi, The Voice of Finland, Huvila ja Huussi, Mitä tuli tehtyä, Neljän tähden illallinen (vuoden 2012 jaksot), Tuuri (vuoden 2012 jaksot) sekä Junior MasterChef Suomi (vuoden 2012 jaksot) lähetetään aitona teräväpiirtona. Ulkomaisista sarjoista HD:na lähetetään toistaiseksi Good Wife sekä Castle.


title: Painonnosto kesäolympialaisissa 2000

text: Vuoden 2000 kesäolympialaisten painonnosto järjestettiin 16. – 26. syyskuuta 2000 Sydney Convention and Exhibition Centressä, Darling Harbourissa, Australiassa. Tämä oli 21. kerta kun laji oli mukana olympialaisten ohjelmassa. Mukana oli 257 osanottajaa. Osanottajista miehiä oli 176 ja naisia 74. Tapahtumia oli 15, joista kahdeksan oli naisille ja seitsemän miehille. Naiset kilpailivat olympialaisten painonnostossa ensimmäistä kertaa.


title: Painonnosto kesäolympialaisissa 2000

text:
* Bulgarialainen Ivan Ivanov voitti alun perin hopeaa, mutta hänet hylättiin, koska hän sai doping-testistä positiivisen tuloksen furosemidin käytöstä.
** Bulgarialainen Sevdalin Minšev voitti alun perin pronssia, mutta hänet hylättiin, koska hän sai doping-testistä positiivisen tuloksen furosemidin käytöstä.
*** Armenialainen Ashot Danielyan voitti alun perin pronssia, mutta hänet hylättiin, koska hän sai doping-testistä positiivisen tuloksen Stanozololin käytöstä.


title: Painonnosto kesäolympialaisissa 2000

text: * Bulgarialainen Izabela Dragneva voitti alun perin kultaa, mutta hänet hylättiin, koska hän sai doping-testistä positiivisen tuloksen furosemidin käytöstä.


title: Dalriada

text: Dalriada on unkarilainen folk-metallia soittava yhtye, joka on toiminut vuodesta 2003 nimellä Echo of Dalriada. Vuonna 2007 yhtye lyhensi nimensä nykyiseen muotoonsa. Osa yhtyeen jäsenistä on soittanut yhdessä jo vuodesta 1998.


title: Dalriada

text: Vuonna 2003 Dalriada levytti ensimmäisen demonsa, ”A Walesi Bárdok”. Seuraavan vuoden marraskuussa yhtye julkaisi ensimmäisen albuminsa, "Fergetagin". Toinen albumi, "Jégbontó" ilmestyi helmikuussa 2006. Saman vuoden lopulla yhtye alkoi kirjoittaa ja levyttää kolmatta albumiaan, vaikka olikin kokenut jäsenvaihdoksia. "Kikelet" ilmestyi maaliskuussa 2007. Neljäs albumi, "Szelek", ilmestyi huhtikuussa 2008.


title: Dalriada

text:
Dalriada oli vuonna 2009 ehdolla Unkarin musiikkipalkinnoissa. He menestyivät kesän festivaaleilla ja saivat entistä enemmän kutsuja keikkailemaan myös ulkomaille. Samalla he tuottivat albumia, "Arany-album", joka sisältää enemmän vaikutteita Unkarin kansanmusiikista, kuin yhtyeen aikaisemmat albumeista. Vaikutteita he ottivat myös unkarilaisrunoilija János Aranyn runoista.
Albumi ilmestyi samana päivänä kuin Paganfest 2009 pidettiin Unkarin pääkaupungissa, Budapestissä. Dalriadakin soitti siellä.


title: Koliiniasetyylitransferaasi

text:
Koliiniasetyylitransferaasi eli koliiniasetylaasi (lyhenne ChAT) on hermopäätteiden soluliman entsyymi, joka katalysoi asetyylikoliinia koliinista ja asetyylikoentsyymi-A:sta. Se siirtyy soomasta koliinia sisäänottaviin hermopäätteisiin muutaman millimetrin päivävauhdilla. Entsyymiä on runsaasti nucleus caudatuksessa, verkkokalvossa ja selkäytimen ventraalijuurissa. Sitä on vähän myös joissakin ei-kolinergisissä dorsaalijuuren sensorisissa neuroneissa.
Koliiniasetylaasin toiminnan heikkenemisellä on keskeinen rooli Alzheimerin taudin kehityksessä.


title: Koliiniasetyylitransferaasi

text: Entsyymin EC-numero on EC 2.3.1.6 ja CAS-numero 9012-78-6.


title: Vartsalan lossi

text: Vartsalan lossi liikennöi Vartsalan ja Kustavin kirkonkylän välillä. Lossireitin pituus on 952 metriä. Lossi sijaitsee Raisiosta Vuosnaisiin johtavalla seututie 192:lla, jonka läntisestä päätepisteestä on lauttayhteys M/S Viggenillä Ahvenanmaan Brändöhön. Tämän vuoksi liikenne ruuhkautuu helposti varsinkin kesäisin.


title: Vartsalan lossi

text: Nykyisin käytössä olevan lossin on valmistanut Uudenkaupungin työvene Oy vuonna 1994, ja se on Suomen suurin vaijerilossi. Lossiin mahtuu 36 henkilöautoa, ja sen kantavuus on 130 tonnia.


title: Don Balón

text: Don Balón on espanjalainen viikoittain ilmestyvä jalkapalloiluun keskittyvä aikakauslehti. Espanjalainen urheilutoimittaja José María Casanovas perusti lehden 1975. Lehden nykyinen päätoimittaja on Juan Carlos Casas


title: Don Balón

text: Vuodesta 1989 Don Balón on kuulunut European Sports Magazines -yhdistykseen, johon kuuluu Euroopan tärkeimmät jalkapalloon erikoistuneet lehdet. Yhdistykseen kuuluvat myös muun muassa Kicker (Saksa), La Gazzetta dello Sport (Italia) ja World Soccer (Iso-Britannia)


title: Don Balón

text: Vuodesta 1976 lähtien Don Balón on jakanut vuosittain arvostettua Don Balón -palkintoa (Premio Don Balón) Espanjan La Ligan parhaalle espanjalaiselle pelaajalle, parhaalle ulkomaalaiselle pelaajalle, parhaalle erotuomarille ja parhaalle tulokaspelaajalle.


title: Takriini

text: Takriini eli tetrahydroaminoakridiini (Cognex) on lyhytvaikutteinen antikoliiniesteraasi, jota käytetään Alzheimerin taudin hoitoon. Takriinin käyttö on vähentynyt parempien antikoliiniesteraasien käyttöönoton myötä.


title: Takriini

text: Takriinia otetaan neljä kertaa vuorokaudessa lyhyen vaikutusajan vuoksi. Takriini voi aiheuttaa maksaentsyymiarvojen nousua, sekä perifeerisiä kolinergisiä haittoja kuten pahoinvointia noin kolmasosalle potilaista.


title: Donepetsiili

text: Donepetsiili on antikoliiniesteraaseihin kuuluva lääke, jota käytetään Alzheimerin taudin hoitoon. Sen vaikutusmekanismina on aivojen asetyylikoliiniesteraasientsyymin spesifinen ja reversiibeli esto.


title: Donepetsiili

text: Lääke annetaan kerran päivässä ja sitä voidaan vähäisten perifeeristen kolinergisten haittojen vuoksi käyttää kroonisesti monilla potilailla. Donepetsiili metaboloituu CYP2D6:n ja CYP3A4 ja lääkitystä suunniteltaessa tulee ottaa huomioon geneettiset polymorfiat ja lääkkeiden yhteisvaikutus. Lääke tuotiin ensimmäisen kerran markkinoille kauppanimellä Aricept.


title: Donepetsiili

text: Lääkkeenä käytetty donepetsiili on rasemaatti.


title: Galantamiini

text: Galantamiini (Nivalin, Razadyne, Reminyl) on tetriäärinen kasvialkaloidi, jota löytyy esimerkiksi narsisseista. Hermostoon se vaikuttaa reversiibelinä antikoliiniesteraasina. Lääketieteessä sitä käytetään Alzheimerin taudin hoitoon, ja se on kliinisesti osoitettu tehokkaaksi ja hyvin siedetyksi. Galantamiinin aloitusannos on 8 mg kerran vuorokaudessa ja se voidaan myöhemmin nostaa portaittain 24 mg:aan. Galantamiinilla on koetilanteissa saatu aikaan hyviä tuloksia antikolinergisen myrkytystilan keskushermosto-oireiden kumoamisessa.


title: Rivastigmiini

text: Rivastigmiini on pseudoirreversiibeli antikoliiniesteraasi, joka estää aivojen asetyylikoliiniesteraasia pitkäaikaisesti. Rivastigmiiniä käytetään Alzheimerin taudin hoitoon, sekä Parkinsonin tautia sairastavien dementiaan. Rivastigmiini estää erityisesti Alzheimerin taudissa hyvin säilyvää entsyymin G-muotoa, mutta tämän seikan kliininen merkitys on vielä epäselvä. Lääkettä myydään kauppanimellä Exelon.


title: Rivastigmiini

text: Yleisimmät haittavaikutukset ovat pahoinvointi ja huimaus, harvinaisempia oksentelu ja ripuli. Metaboliaperäiset yhteisvaikutukset muiden lääkkeiden kanssa ovat epätodennäköisiä, koska rivastigmiini metaboloituu esteröitymällä. Vuorokausiannos on yleensä 6–12 mg.


title: Vitsebskin lentoasema

text: Vitsebskin lentoasema tai Vitsebskin itäinen lentoasema on Valko-Venäjän neljänneksi suurimman kaupungin Vitsebskin (Vitebsk) kaupungin kaakkoispuolella Vitsebskin piirissä, 2 kilometriä valtatie M8:sta itään. Lentoasemaa käytetään lähinnä liikelentokoneiden ja rahtiliikenteen sekä lentokoneharrastajien tukikohtana. Kentän kautta kulkee noin 5 % maan kansainvälisestä lentoliikenteestä. Säännöllisiä lentoja kentälle tehdään pääasiassa vain kesäisin, mikä on alle 20 % koko vuoden liikenteestä. Vuonna 2009 kentän läpi kulki 658 matkustajaa.


title: Vitsebskin lentoasema

text: Vuoteen 2015 mennessä Vitsebskin kenttä aikoo kasvattaa vuosittaista matkustajamääräänsa 5 000 matkustajaan. Kenttä pyrkii Valko-Venäjän parhaaksi ja laadukkaimmaksi lentoasemaksi liikelentotoiminnan kannalta.


title: Tingsryds AIF

text: Tingryds AIF (lyhennettynä joskus TAIF) on ruotsalainen, Tingsrydistä kotoisin oleva jääkiekkoseura. Se pelaa tällä hetkellä Ruotsin kolmanneksi korkeimmalla sarjatasolla I-divisioonassa. Tingsryds AIF perustettiin vuonna 1923. Joukkue pelaa kotiottelunsa Dackehallenissa, joka valmistui vuonna 1969. Sen katsojakapasiteetti on 3 400.


title: Tingsryds AIF

text: Tingsryd pelasi Ruotsin korkeimmalla sarjatasolla (Elitserien-nimellä vuodesta 1975) vuosina 1967–1968 ja 1969–1975. Joukkue ei edennyt kertaakaan neljän parhaan joukkoon ja putosi I-divisioonaan vuonna 1975. Tingsryd pelasi sarjaa vuoden 1989 II-divisioonaan putoamiseen saakka ja voitti ennen tätä runkosarjan kausina 1975–1976 ja 1977–1978.


title: Tingsryds AIF

text: Keväällä 1993 Tingsryd nousi neljän II-divisioonassa vietetyn kauden jälkeen takaisin I-divisioonaan. Sarjan ja Elitserienin välille perustettiin kaudeksi 1999–2000 Allsvenskan, jonne joukkue siirtyi pelaamaan. Tingsryd putosi kolmen siellä vietetyn kauden jälkeen I-divisioonaan keväällä 2002 ja nousi sinne taas vuonna 2010. Ennen sarjanousuaan joukkue voitti I-divisioonan runkosarjan neljästi ja eteni yhtä monta kertaa Allsvenskanin karsintoihin. Tingsryd ajautui sinne myös kauden 2010–2011 jälkeen, mutta onnistui säilyttämään sarjapaikkansa. Kauden lopussa joukkuetta valmensi Kari Rauhanen.


title: Tingsryds AIF

text: Tingsrydin seurahistorian kaikkien aikojen runkosarjan pistepörssiä johtaa yhdysvaltalainen Larry Pilut, joka on tehnyt yhteensä 552 ottelussa tehot 240+426=666. Joukkueen kasvateista NHL:ssä ovat pelanneet Oliver Ekman-Larsson ja Kjell Samuelsson.


title: Call Me (Sweetin kappale)

text: ”Call Me” on brittiläisen Sweet-yhtyeen kappale ja single albumilta "Cut Above the Rest" (1979). Kappale on yhtyeen kitaristin Andy Scottin kirjoittama. Se oli samalla yhtyeen ensimmäinen julkaisu, jolla soitti solisti Brian Connollyn lähdön jälkeen uusi kolmihenkinen kokoonpano Steve Priest, Andy Scott, Mick Tucker. Kappale oli Sweetin viimeinen listoja hätyytellyt single,Väistö, Perttunen 2003, s.69. ja se ylsi Länsi-Saksassa sijalle 29.


title: Call Me (Sweetin kappale)

text: Työstövaiheessa kappale tunnettiin nimellä ”Give Me Your Love”, ja se erosi huomattavasti lopullisesta aikaansaannoksesta. Kyseisen varhaisversion lauloi Andy Scott, mutta sanojen ja sovituksen muuttumisen myötä ”Call Me” levytettiin lopulta basisti Steve Priestin toimiessa solistina. Alkuperäinen demoversio ”Give Me Your Love” on julkaistu muun muassa harvinaisuuksia sisältävällä "Platinum Rare" -kokoelma-albumilla.Väistö, Perttunen 2003, s.69.


title: Call Me (Sweetin kappale)

text: Kappaleen singleversio on hieman albumiversiota lyhyempi, sillä singleversiota leikattiin sen sanoitusten vuoksi.Väistö, Perttunen 2003, s.69. Manner-Euroopan-painoksessa pituus oli kuitenkin sama kuin albumillakin; 3 minuuttia, 38 sekuntia. Singlen B-puolella oli hard rockia edustanut ”Why Don’t You”, jonka lauloi niin ikään Steve Priest.Väistö, Perttunen 2003, s.69. Single julkaistiin yhtyeen kotimaassa Britanniassa sekä Manner-Euroopassa, mutta ei Yhdysvalloissa.Väistö, Perttunen 2003, s.140.


title: Call Me (Sweetin kappale)

text:
A-puoli
B-puoli


title: Vangittu kuningas

text: Vangittu kuningas on Joseph Wrightin maalaus, joka esittää Guy de Lusignania vankilassa. Lopullinen maalaus on kadonnut, mutta Wrightin sitä varten tekemä luonnos on Derbyn kaupunginmuseossa. Luonnoksessa Wright on yhdstänyt laveerausta mustekynällä tehtyyn piirrokseen.


title: Vangittu kuningas

text: Taulun keskeinen hahmo on linnamaisen rakennuksen lattialla makaava mies. Huonetta kiertää kaareva portaikko, ja valo tulee yhdestä lyhdystä, joka heittää terävät varjot seinille. Seinää vasten nojaa rikkinäinen risti, joka yhdistää teoksen ristiretkiaikaan. Luonnoksessa on Wrightin ystävän Peter Perez Burdettin merkintöjä. Burdett opetti Wrightiä perspektiivin käytössä.


title: Vangittu kuningas

text: Taulun aiheeksi on nimetty ranskalainen aatelismies, Jerusalemin kuningas Guy de Lusignan, joka joutui Saladinin vangiksi Hattinin taistelussa 1187. Wright on mahdollisesti saanut innoituksen teokseen sen ajan suositusta romaanista, Laurence Sternen vuonna 1768 ilmestynseestä teoksesta "Sentimentaalinen matka", jossa kuvaillaan saman tapainen kohtaus hyvin elävästi. Wright näyttää kuvittaneen kirjan kuvauksen uskollisesti, vangin seinään raaputtamaa kalenteria myöten. Wrightin ystävä John Hamilton Mortimer oli tehnyt kirjan pohjalta laveeratun piirroksen, jonka Wrigh sai ja lainasi edelleen Burdettille. Wrightin versioon vaikuttivat kuitenkin hänen Italiassa oleskelunsa aikana näkemänsä monumentaaliset rakennukset ja suurten mestarien kuten Michelangelon piirrokset.


title: Vangittu kuningas

text: Wright laati aiheesta useita luonnoksia ja ainakin kaksi maalausta.


title: Ronald Pope

text: Ronald Pope (1920–1997) oli englantilainen kuvanveistäjä, joka vietti suurimman osan elämästään Derbyshiressä, missä hänen töitään on monissa julkisissa tiloissa sekä Derbyn kaupunginmuseossa.


title: Ronald Pope

text: Pope työskenteli nuorena Rolls Roycen tehtailla ja oppi siellä työstämään metallia. Hän aloitti taideopintonsa sodan jälkeen 25-vuotiaana Lontoossa Sladen taidekoulussa, missä hän opiskeli kuvanveistoa, ja jatkoi keramiikan opinnoilla Woolwichin ammattikorkeakoulussa. Hän käytti veistoksissaan kiveä, puuta ja metallia. Monet Popen veistokset ovat tilaustöitä julkisiin tiloihin, kuten kirkkoihin ja sairaaloihin. Hän teki myös hiilipiirroksia. 1990-luvulla hän lopetti veistosten tekemisen ja siirtyi maalamaan akvarelleja.


title: Ronald Pope

text: Aihevalinnoista ja materiaalin käsittelystä nähdään, että Pope sai vaikutteita Henry Moorelta ja Barbara Hepworthilta. Hänen töissään näkyy halaukseen kurottuvia ihmishahmoja, afrikkalaisia sotureita ja abstrakteja lintuja.


title: Juokse kuin varas

text: Juokse kuin varas on Åke Lindmanin ja Palmer Thompsonin ohjaama suomalais-yhdysvaltalainen elokuva vuodelta 1964.


title: Juokse kuin varas

text: Elokuvan takana oli aiemmin matkailuelokuvien ja dokumenttien tekijänä ansioitunut Veikko Laihanen, joka tähtäsi elokuvan saamiseen kansainvälisille markkinoille. Hän löysi ohjaajaksi "Variety"-lehden kautta televisiosarjoja käsikirjoittaneen Palmer Thompsonin, jolla oli yhteyksiä Suomeen suomalaisjuurisen puolisonsa kautta. Yhdysvaltalaisia tekijöitä edustaa myös Richard Long, joka oli näytellyt televisiosarjoissa. Suomalaiselokuviin verrattuna elokuvassa on runsaasti toimintaa. Perinteistä suomalaista kuvastoa elokuvaan on tullut maisemista ja saunasta.


title: Juokse kuin varas

text: Tarinan sankari Bart Lanigan saa karkotuksen Suomesta. Häntä epäillään murhasta, ja hän piileskelee etsiessään oikeaa murhaajaa. Pirkko Mannola näyttelee laulaja Marja Saloa, jonka tavoitteena on päästä Laniganin kanssa naimisiin. Eräs 2010-luvun kriitikko nostaa Arvo Mäen roolia esittävän, Kirk Douglasia muistuttavan Åke Lindmanin karismaattisuudessa yhdysvaltalaisnäyttelijöiden edelle.


title: Juokse kuin varas

text: Elokuvan tapahtumat käynnistyvät 1960-luvun puolivälin Helsingissä. Poliisi saattaa Suomesta karkotettua, osakepetoksesta epäiltyä Väinö Bartley Lanigania laivaan. Salamurhaaja yrittää ampua Laniganin, mutta osuu poliisiin, joka kuolee. Lanigan pääsee vapaaksi ja joutuu samalla epäillyksi poliisin murhasta. Hän etsii käsiinsä ammattihuijari Arvo Mäen, joka ilmiantoi hänet poliisille. Lanigan lupaa Mäelle 50 000 dollaria, mikäli tämä auttaa häntä löytämään Leonard Westonin, joka on todellisuudessa osakehuijauksen tekijä. Lanigan ja Mäki menevät tapaamaan yökerhon johtaja Helvi Östmania, joka osoittautuu petolliseksi. Östmanin aseistetut turvamiehet vangitsevat Laniganin, jonka kuitenkin pakenee ja piiloutuu 25-vuotiaan yökerholaulajattaren Marja Salon autoon. Salo ei liiemmin järkyty löytäessään vieraan miehen takapenkiltään. Hän ihastuu mieheen ja haluaa tämän kanssa naimisiin.


title: Juokse kuin varas

text: Poliisi on Laniganin jäljillä, sillä toinen yökerhon työntekijä tunnistaa etsintäkuulutetun lehtikuvasta ja soittaa poliisille. Salo uskoo, että Lanigan ei ole murhaaja. Hän vie miehen yöksi asuntoonsa. Matka jatkuu Hämeenlinnaan, ja Lanigan joutuu jälleen väijytykseen. Östmanin kätyri hyökkää hänen kimppuunsa, mutta jää tappelussa alakynteen. Lanigan pakenee Aulangolle, missä hänen on määrä tavata Salo. Seuraa matka vesibussilla hämäläisessä järvimaisemassa. Vesibussi vie Laniganin ja Salon Viidennumeron laiturille, missä he kohtaavat Mäen. Kolmikko hurauttaa autolla Westonin huvilalle. Mutta Mäki on ollut petollinen: hän on auttanut Östmania 50 000 markasta. Westonin ja Östmanin puoli jää tappiolle huvilassa syntyneessä konfliktissa, ja Mäki siirtyy jälleen Laniganin puolelle. Lopussa Lanigan pääsee pois Suomesta, avioliitosta haaveileva Salo juoksee hänen perässään lentokoneeseen. Mäki jää Suomeen harrastamaan seksiä aviomiestensä laiminlyömien vaimojen kanssa.


title: Juokse kuin varas

text: "Juokse kuin varas" -elokuva kuvattiin 6. heinäkuuta – 20. elokuuta 1964. Kuvauspaikkoja olivat muun muassa Helsinki, Espoo (Tapiola), Hämeenlinna, Valkeakoski, Hattula ja Sääksmäki. Sisäkuvia otettiin Helsingin Liisankadun SF-studioissa. Elokuva jäi studion 20-vuotisen historian viimeiseksi näytelmäelokuvaksi.


title: Juokse kuin varas

text: Ilta-Sanomien kriitikon tuomio elokuvalle "Juokse kuin varas" oli tyly: "Suomalaista maisemaa ja lakkoilevia näyttelijöitä falskisti hyväksikäyttävä elokuva." Paula Talaskivi ("Helsingin Sanomat") antoi ohjaajalle kiitosta suomalaisen maiseman löytämisestä ja Suomen esittämisestä modernina maana. "Uuden Suomen" kriitikon mielestä elokuvan olisi voinut ottaa parodiana, jos jostain olisi ilmennyt, että se on sellaiseksi aiottu. Yhdysvaltalaisen "Variety"-lehden mukaan "Juokse kuin varas" kuvasi Suomea niin häpeilemättömän edustavasti, että teos saattaisi merkitä Suomen matkailulle samaa kuin "Kesäinen romanssi" ("Summertime") Venetsialle tai "Kolme kolikkoa lähteessä" ("Three Coins in the Fountain") Roomalle.


title: Juokse kuin varas

text: Vuoden 2011 televisioesityksen yhteydessä eräs kriitikko kehui Thompsonin käsikirjoittajantaitoja, mutta kyseenalaisti hänen ohjaajankykynsä ja epäili Lindmanin ehtineen tässä viidennessä ohjauksessaan keskittyä enemmän rooliinsa kuin ohjaustyöhönsä. Lindmanille elokuva loi yhteyksiä kansainvälisiin tuotantoihin, joiden yhteyshenkilönä hän toimi pitkään. Toinen 2010-luvun kriitikko piti elokuvaa sanailultaan sujuvana mielenkiintoisena ajankuvana ja erikoisuutena. Elokuvaa on luonnehdittu koomiseksi jännityselokuvaksi.


title: Juokse kuin varas

text: Mannola luonnehti Kalle Peronkosken kuvausta erinomaiseksi televisiohaastattelussa vuonna 2011.


title: Juokse kuin varas

text: Elokuvan ensi-iltavuonna Suomessa valmistui vain kahdeksan elokuvaa. "Juokse kuin varas" sai keskimääräistä enemmän katsojia, 80 000, ja se äänestettiin suosituimmaksi kotimaiseksi elokuvaksi "Elokuva-Aitan" äänestyksessä. Elokuva sai Yhdysvaltain ensi-iltansa Dallasissa 8. kesäkuuta 1966. Yhdysvalloissa elokuvan menestys jäi vähäiseksi.


title: Juokse kuin varas

text: Suomalaisten näyttelijöiden pitkä lakko kierrettiin tuottamalla elokuva Sveitsissä.


title: Juokse kuin varas

text: "Juokse kuin varas" julkaistiin Suomessa DVD:nä vuonna 2017. Julkaisu perustuu Kansallisen audiovisuaalisen instituutin kunnostamaan digitaaliseen esityskopioon, ja DVD:n lisämateriaalina on Kari Uusitalon johdanto, elokuvan ennakkomainos sekä kaksi Laihasen lyhytelokuvaa: "Hämeenlinna, ensi kerran" (1958) ja "Espoo" (1978).


title: Joe ja tulivuori

text: Joe ja tulivuori ("Joe Versus the Volcano") on vuonna 1990 ensi-iltansa saanut seikkailuelokuva. Elokuva on "Kuuhullujen" käsikirjoituksesta Oscar-palkitun John Patrick Shanleyn esikoisohjaus. Elokuvan pääosassa nähdään Tom Hanks ja Meg Ryan, joka tekee kolmoisroolin.


title: Joe ja tulivuori

text: "Video-oppaassa" vuodelta 1994 Asko Alanen harmitteli elokuvan omaperäisten ideoiden kömpelöä ohjausta ja antoi elokuvalle kaksi tähteä viidestä, mikä vastaa sanallista arviota ”keskinkertainen”.


title: Pope

text: Pope voi tarkoittaa seuraavia:


title: Cabrera

text: Cabrera voi tarkoittaa muun muassa seuraavia:


title: Iglesias

text: Iglesias voi tarkoittaa seuraavia:


title: Kemi-Tornion rovastikunta

text: Kemi-Tornion rovastikunta on Oulun hiippakuntaan kuuluva rovastikunta.


title: Kemi-Tornion rovastikunta

text: Rovastikuntaan kuuluvat Kemin seurakunta, Keminmaan seurakunta, Pellon seurakunta, Simon seurakunta, Tervolan seurakunta, Tornion seurakunta ja Ylitornion seurakunta.


title: Heikel

text: Heikel on suomalainen sivistyssuku. Suurin osa suvun jäsenistä on 1900-luvulla suomentanut nimensä muotoon Heikinheimo.


title: Heikel

text: Suku on lähtöisin entisen Oulujoen kunnan Oulunsuun kylän Heikkilän talosta, jossa se eli talonpokaissukuna ainakin 1500-luvun lopulta alkaen. Isonvihan jälkeen vuonna 1723 Jaakko Heikinpoika Heikkilä muutti sieltä Oulun kaupunkiin ja ryhtyi kauppiaaksi. Hänen lapsensa ottivat käyttöön sukunimen "Heikel" ja suku polveutuu hänestä. Nimeä on kirjoitettu joskus myös muodoissa "Heickel" ja "Heikell", minkä johdosta suku on joskus sekoitettu toiseen, Heickell-nimiseen pohjalaissukuun.


title: Heikel

text: Runoilija ja suomentaja Katri Vala (1901–1944) oli vuodesta 1930 oikealta nimeltään Karin Heikel. Hän sai sukunimen avioliiton kautta. Samoin on nimen saanut radio- ja televisiotoimittaja Kirsi Heikel.


title: Heikel

text: Villa Heikel on Kauniaisten vanhin, Elia Heikelin rakennuttama huvila.


title: Nokia C5-03

text: Nokia C5-03 on matkapuhelinvalmistaja Nokian valmistama lokakuussa 2010 julkaistu kosketusnäyttöälypuhelin, jonka käyttöjärjestelmänä on Symbian S60 5th Edition.


title: Nokia C5-03

text:
Nokia C5-03:ssa on GPS-paikannus A-GPS-ominaisuudella sekä kompassi. Navigointia varten C5-03:ssa on Nokia Kartat.
Laitteessa on myös WLAN-yhteydet.Nokia julkaisi lokakuussa 2011 pelkistetymmät versiot C5-03:sta, C5-06:n ja C5-05:n. Isoimmat erot C5-03:een löytyvät värivalikoimista ja 3G-yhteydestä (C5-03:ssa on, C5-05:ssä ja C5-06:ssa ei ole). Nokia C5-04 on Kanadan markkinoille suunnattu versio C5-05:stä.


title: Lucien Mérignac

text: Lucien Mérignac (5. lokakuuta 1873 – 1. maaliskuuta 1941) oli ranskalainen miekkailija ja olympiavoittaja. Hän voitti Pariisin olympialaisissa 1900 kultaa floretin mestareiden sarjassa kilpailussa, jossa Mérignacin maanmies Alphonse Kirchhoffer oli toinen.


title: Kaktuksen kukka

text: Kaktuksen kukka (tai Kaktuksenkukka, "Cactus Flower") on vuonna 1969 ensi-iltansa saanut elokuva, jonka on ohjannut Gene Saks ja jonka pääosia näyttelevät Walter Matthau, Ingrid Bergman sekä Goldie Hawn, joka voitti roolistaan Oscar-palkinnon.


title: Kaktuksen kukka

text: Käsikirjoituksen elokuvaan teki I. A. L. Diamond samannimisen Broadway-näytelmän pohjalta, jonka on kirjoittanut Abe Burrows. Broadway-näytelmä puolestaan perustuu ranskalaiseen näytelmään "Fleur de cactus". Elokuva tuotti seitsemänneksi eniten vuonna 1970.


title: Kaktuksen kukka

text: Vuonna 2011 ensi-iltansa saanut elokuva "Just Go with It", pääosissa Adam Sandler ja Jennifer Aniston, perustuu löyhästi tähän elokuvaan.


title: Kaktuksen kukka

text: Goldie Hawn voitti kaksi palkintoa sivuosastaan elokuvassa:


title: Kaktuksen kukka

text: Lisäksi Ingrid Bergman sai yhden ehdokkuuden ja Goldie Hawn vielä yhden:


title: Kaktuksen kukka

text: Elokuvaan käsikirjoituksen tehnyt I. A. L. Diamond oli ehdolla myös Writers Guild of America -palkintoon.


title: Kaktuksen kukka

text: "Video-oppaassa" vuodelta 1994 Harri Närhi piti elokuvan ”jouhevasta menosta” ja ”oivasta sanailusta” ja antoi sille neljä tähteä viidestä, mikä vastaa sanallista arviota ”erinomainen”.


title: Benik Afobe

text: Benik Tunami Afobe (s. 12. helmikuuta 1993) on englantilainen jalkapalloilija. Hän on kotoisin Lontoosta ja pelaa Arsenalissa hyökkääjänä. Hän debytoi Arsenalin 16-vuotiaana. Hän viimeisteli 11 maalia 13 ottelussa Arsenalin alle 18-vuotiaiden joukkueelle. Afobe oli mukana Englannin alle 17-vuotiaiden maajoukkueessa, joka voitti EM-kultaa toukokuussa 2010. Hän solmi ammattilaissopimuksen Arsenalin kanssa helmikuussa 2010.


title: Benik Afobe

text: Afobe liittyi Arsenalin akatemiaan kuusivuotiaana. Hän oli pelaamassa Dagenhamille, kunnes Arsenalin kykyjenetsijät havaitsivat hänet. Hän viimeisteli 40 maalia alle 16-vuotiaille kaudella 2007–2008. Saldo oli 11 maalia 13 ottelussa 2008–2009 ja 21 maalia 24 ottelussa Arsenalin alle 18-vuotiaille kaudella 2009–2010.


title: Narsistien uhrien tuki

text: Narsistien uhrien tuki ry on vuonna 2004 perustettu yhdistys. Se on valtakunnallinen kansalais- ja vapaaehtoisjärjestö, joka kuuluu Mielenterveyden keskusliittoon. Toiminnan päärahoittaja on Sosiaali- ja terveysjärjestöjen avustuskeskus.


title: Narsistien uhrien tuki

text: Yhdistyksen toiminta perustuu vapaaehtoistyöntekijöihin. NUT:n tärkeimpiä tukimuotoja ovat ohjattu vertaistuki sekä narsistien uhrien opastaminen avun piiriin. Tavoitteisiin kuuluu myös narsistisen persoonallisuushäiriön eli oireyhtymän tunnusmerkeistä tiedottaminen eri viranomaistahoille.


title: Gloria Vilperum Vol 2

text: Gloria Vilperum Vol 2 on Vilperin Perikunnan albumi, joka julkaistiin vuonna 1996. Albumin on äänittänyt ja miksannut Risto Asikainen.


title: Pyridoksaalifosfaatti

text:
Pyridoksaalifosfaatti eli pyridoksaali-5'-fosfaatti (CHNOP) on pyridoksaalin (CHNO) fosfaattijohdannainen. Pyridoksaalifosfaatti on
B-vitamiinin aktiivinen muoto. Se toimii koentsyyminä monille biologisesti tärkeitä aineenvaihduntareittejä katalysoiville entsyymeille.


title: Pyridoksaalifosfaatti

text: Eliöt tuottavat pyridoksaalifosfaattia pyridoksaalista pyridoksaalikinaasientsyymin katalysoimana.


title: Pyridoksaalifosfaatti

text: Pyridoksaalifosfaatti toimii erityisesti aminohappojen aineenvaihduntaa katalysoivien entsyymien prosteettisena ryhmänä. Reaktioita ovat muun muassa aminohappojen hajotuksen ja synteesin yhteydessä tapahtuvat transaminaasien katalysoimat transaminaatiot, deaminaatiot, dekarboksylaatiot, joissa muodostuu amiineja, rasemisaatiot ja aldolireaktiot. Nämä tapahtuvat tyypillisesti aminohappojen α-hiileen. Pyridoksaalifosfaatti osallistuu myös muihin hiiliatomeihin kohdistuviin reaktioihin, muun muassa β-eliminaatioihin ja -korvautumisreaktioihin, joita katalysoi muun muassa tryptofaanisyntaasi, sekä γ-eliminaatiohin. Se toimii myös eräissä hiilihydraattiaineenvaihdunnan reaktioissa, esimerkiksi glykogeenifosforylaasin koentsyyminä.


title: Pyridoksaalifosfaatti

text: Monet entsyymit, jotka käyttävät pyridoksaalifosfaattia koentsyyminään, ovat kolmiulotteiselta rakenteeltaan samankaltaisia, vaikka osa eroaa huomattavasti. Yhteistä niille kuitenkin on koentsyymin sitoutuminen lysiiniaminohappoon ja aktiivisen kohdan samankaltainen rakenne. Pyridoksaalifosfaatti muodostaa aldimiinin eli niin kutsutun Schiffin emäksen niin entsyymin lysiiniaminohapon kuin substraattina olevan yhdisteen kanssa. Aldimiini muodostuu pyrimidiinirenkaaseen kiinnittyneen aldehydiryhmän välityksellä. Eliöiden solujen pH:ssa pyridoksaalifosfaatin pyrimidiinirenkaan typpiatomi on protonoitunut ja sillä on positiivinen varaus. Se stabiloi reaktioiden välituotteiden negatiivisia varauksia toimien elektronien vastaanottajana. Kolmas yhteinen piirre pyridoksaalifosfaattiriippuvaisille entsyymeille on se, että muodostunut aldimiini hajotetaan reaktion tuotteen irrottamisvaiheessa.


title: Bad Boys 2

text: Bad Boys 2 () on vuonna 2003 ensi-iltansa saanut toimintaelokuva, joka on jatko-osa elokuvalle "Pahat pojat". Elokuvan päärooleissa jatkavat Will Smith ja Martin Lawrence. Elokuvan on ohjannut Michael Bay. Elokuva menestyi kritiikistä huolimatta maailmanlaajuisesti tuottaen yli 273 miljoonan lipputulot. Elokuvan tapahtumat sijoittuvat kahdeksan vuotta ensimmäisen elokuvan tapahtumien jälkeen.


title: Honorius (Canterburyn arkkipiispa)

text: Honorius (k. 653) oli yksi munkeista, jotka Gregorius I lähetti lähetystyöhön Englantiin käännyttämään anglosakseja kristinuskoon, ja myöhempi Canterburyn arkkipiispa.


title: Honorius (Canterburyn arkkipiispa)

text: Paulinus Yorkilainen vihki hänet arkkipiispaksi Lincolnissa vuonna 627. Päivämäärästä ei kuitenkaan ole täyttä varmuutta, koska hän sai palliumin vasta vuonna 634, eli siihen kului epätavallisen kauan aikaa.


title: Sokkopingis

text: Sokkopingis on näkövammaisille henkilöille suunniteltu mailapeli, jossa pelivälineenä käytetään kovamuovista, teräshauleja sisältävää ja hieman tennispalloa pienempää palloa. Pallo pyritään lyömään hieman pöytätennismailaa muistuttavalla kovapintaisella mailalla suorakaiteen muotoisen pelipöydän päässä sijaitsevaan maaliin. Pelaajien silmät on peitetty läpinäkymättömäksi tummennetuilla laskettelulaseilla, joten pelaajat torjuvat vastustajan lyömää palloa pitkälti kuuloaistin avulla.


title: Sokkopingis

text: Erät pelataan 11 pisteeseen. Pisteitä saa paitsi vastustajan maaliin osumisesta (2 pistettä) myös siitä, että pallo menee vastustajan lyönnistä tai hänen kauttaan kentän laitojen yli tai osuu kentän keskellä olevaan väliseinään. Palloa on siis tarkoitus lyödä kentän pintaa pitkin, väliseinän ali, kohti vastustajan maalia.


title: Sokkopingis

text: Näkövammaisten urheilun kattojärjestö IBSA (International Blind Sports Federation) organisoi kansainvälistä sokkopingistoimintaa. Suomessa sokkopingistoimintaa organisoi Suomen Vammaisurheilu ja -liikunta VAU ry.


title: Sokkopingis

text: Sokkopingistä pelataan ympäri maailmaa: Amerikassa, Aasiassa, Afrikassa ja Euroopassa. Selkeä valta-asema on kuitenkin eurooppalaisilla. Etenkin Hollanti, Suomi ja Slovenia ovat kunnostautuneet viime vuosien arvokilpailuissa.


title: Sokkopingis

text: Kanadalainen Joe Lewis kehitti sokkopingiksen 1960-luvulla ja hioi lajin sääntöjä ja varusteita kohti nykyisiä muotojaan maanmiehensä Patrick Yorkin kanssa. Miehet olivat sokeita ja halusivat päästä harrastamaan lajia, johon eivät tarvitsisi näkevien apua.


title: Sokkopingis

text: Sokkopingis oli ensimmäisen kerran paralympialaisten ohjelmassa Hollannin Arnhemissa vuonna 1980. Vielä Yhdysvaltain Atlantassa vuonna 1996 järjestetyissä paralympialaisissa sokkopingis oli mukana, mutta sen jälkeen se ei ole kuulunut paralympialajien joukkoon.


title: Sokkopingis

text: Hollannissa sokkopingistä kokeillut Hannu Kurki toi lajin Suomeen vuonna 1988. Hän myös keksi lajille suomenkielisen nimen sokkopingis (engl. showdown) ja rakensi vuonna 1991 Suomen ensimmäisen pelipöydän varusteineen.


title: Sokkopingis

text: Ensimmäinen virallinen sokkopingisturnaus järjestettiin heinäkuussa 1992 Ylöjärvellä. Näkövammaisten Keskusliiton mestaruuskilpailuja on pelattu vuodesta 1995 alkaen, ja vuodesta 2002 lähtien ne kulkivat SM-turnausten nimellä. Kun kansallisia kilpailuja alkoi lajin suosion kasvaessa syntyä lisää, yhdistettiin ne lopulta yhdeksi sokkopingiscupiksi vuonna 2005.


title: Sokkopingis

text: Suomesta oli ensimmäistä kertaa joukkue kansainvälisissä arvokisoissa vuoden 2004 EM-kilpailuissa Tukholmassa. Ensimmäisen mitalinsa Suomi sai vuoden 2006 EM-kilpailuista ja vuoden 2008 kotikisoissa Suomi oli jo mitalitilaston ykkönen. Suomen parhaimpiin sokkopingiksen pelaajiin kuuluvat mm. Teemu Ruohonen, Ari Lahtinen, Juha Oikarainen, Kalle Haukka, Hanna Vilmi, Heidi Torn, Sirpa Tuovinen ja Jaana Pesari.


title: Nuria Fernández

text: Nuria Fernández Domínguez (s. 16. elokuuta 1976 Luzern, Sveitsi) on espanjalainen keskipitkien matkojen juoksija. Hänen päämatkansa on 1 500 metriä. Hän pitää hallussaan maansa ennätystä ulkoradoilla mailin matkalla ja sisäradoilla 1 500 metrin matkalla.


title: Nuria Fernández

text: Fernández voitti 1 500 metrillä kultaa Barcelonan EM-kilpailuissa 2010. Sisäratojen EM-kilpailuissa Pariisissa 2011 hän saavutti samalla matkalla hopeaa. Helsingin EM-kilpailuissa 2012 hän sijoittui 1 500 metrillä alun perin viidenneksi, mutta nousi vuonna 2017 lopulta kilpailun voittajaksi kun kaikki hänen edelleen sijoittuneet oli hylätty dopingin takia.


title: Nuria Fernández

text: Fernández on edustanut maataan kolmesti olympialaisissa, 2000, 2004 ja 2012, kuudesti maailmanmestaruuskilpailuissa ja kuudesti Euroopan-mestaruuskilpailuissa. Lisäksi hän on osallistunut kolmiin sisäratojen MM- ja viisiin sisäratojen EM-kilpailuihin.


title: Nokia C5

text: Tarkoititko:


title: Crocodile Dundee Los Angelesissa

text: Crocodile Dundee Los Angelesissa ("Crocodile Dundee in Los Angeles") on Simon Wincerin ohjaama vuonna 2001 ensi-iltansa saanut komediaelokuva, joka on jatko-osa elokuville "Krokotiilimies" ja "Crocodile Dundee II – krokotiilimies". Elokuvan pääosia näyttelevät edellisten osien tapaan Paul Hogan ja Linda Kozlowski. Elokuvassa Mick, Sue ja heidän lapsensa muuttavat Australiasta Los Angelesiin Suen saatua töitä lehden päätoimittajana. Mick alkaa tutkia mysteeristä kuolemantapausta samalla kun heidän poikansa kertoo koulussa hurjia juttuja isästään. Elokuva oli ehdolla Golden Raspberry -palkinnon saajaksi ja sai rajua kritiikkiä.


title: ART Ii Biennaali

text: ART Ii Biennaali tuottaa ekologisesti kestäviä pohjoisen ympäristö- ja veistotaiteen teoksia Iin kulttuuriperintöalueille sekä Iin taidepuistoon. Joka toinen vuosi (parillisina vuosina) järjestettävän biennaalin organisoijana toimii Taidekeskus KulttuuriKauppila.


title: ART Ii Biennaali

text: ART Ii Biennaalin teokset valmistetaan kymmenessä päivässä taiteilijoiden, assistenttien ja iiläisten voimin. Vuoden 2008 ja 2010 biennaalien teokset on sijoitettu Taidekeskus KulttuuriKauppilan pihapiiriin, Iijoen varrelle sekä Iin Wanhaan Haminaan.


title: ART Ii Biennaali

text:
ART Ii Biennaalin yhteydessä järjestetään ART Ii seminaari, jossa ammattitaiteilijat, kuraattorit, taide- ja kulttuurialan edustajat, virkamiehet sekä poliitikot pohtivat yhdessä ympäristö- ja veistotaiteen tilaa ja sen ajankohtaisia asioita. Vuoden 2010 seminaaria ohjasi taidekriitikko ja kuraattori Otso Kantokorpi.
ART Ii Biennaalin kotisivut


title: Suurkaupungin kadut

text: Suurkaupungin kadut ("City Streets", 1931) on yhdysvaltalainen rikoselokuva, joka perustuu Dashiell Hammettin tarinaan. Elokuvan ohjasi Rouben Mamoulian ja pääosissa nähtiin Gary Cooper, Sylvia Sidney, Paul Lukas ja Guy Kibbee.


title: Jälki häviää tyhjään

text: Jälki häviää tyhjään () on Henry Hathawayn ohjaama film noir vuodelta 1946. Elokuvan pääosissa ovat Lucille Ball, Mark Stevens ja Clifton Webb. Elokuva on esimerkki klassisesta film noirista ja Ball nähdään siinä näyttelijättärelle harvinaisessa vakavassa roolissa.


title: Lohikäärmeen nyrkki

text: Lohikäärmeen nyrkki (, "Tang shan da xiong") on vuonna 1971 ensi-iltansa saanut hongkongilainen kungfu-elokuva. Elokuvan on ohjannut ja käsikirjoittanut Wei Lo. Pääosassa esiintyy Bruce Lee.


title: Lohikäärmeen nyrkki

text: Cheng matkaa setänsä kanssa serkkujensa luokse. Paikalla hän päätyy työskentelemään jäätehtaalla, joka työntekijöidensä tietämättä salakuljettaa huumeita jäiden sisällä. Cheng on vannonut äidilleen, ettei enää koskaan tappelisi, mutta kun hänen serkkunsa katoavat salaperäisesti, hän päättää rikkoa valansa löytääkseen serkkujensa sieppaajan.


title: Simpsonit (23. tuotantokausi)

text: Simpsoneiden 23. tuotantokausi alkoi Yhdysvalloissa 25. syyskuuta 2011 ja päättyi 20. toukokuuta 2012.


title: Martti Ahtisaaren koulu

text: Martti Ahtisaaren koulu on Kuopion Saaristokaupungissa syksyllä 2011 toimintansa aloittanut alakoulu. Koulu on nimetty presidentti Martti Ahtisaaren mukaan. Koulun rehtori on Titta Kaukonen.


title: Martti Ahtisaaren koulu

text: 1–6-luokkien lisäksi koulussa on kaksi esikouluryhmää ja kolme erityisopetusryhmää sekä iltapäiväkerhoryhmiä. Koulussa on tilat myös kouluterveydenhoidolle ja neuvolalle.


title: Martti Ahtisaaren koulu

text: Koulun toiminnassa tuodaan esiin Ahtisaaren elämäntyötä. Presidentti Ahtisaarelle omistetut koulut on myös Sudanissa ja Namibiassa.


title: Martti Ahtisaaren koulu

text: Koulun on rakentanut Lemminkäinen-yhtiö, joka sopimuksen mukaan hoitaa ja ylläpitää rakennusta 25 vuoden ajan.


title: Tupsukulmumittari

text: Tupsukulmumittari ("Idaea biselata") on melko pieni, mutta erittäin yleinen vaalea yöperhonen.


title: Tupsukulmumittari

text: Tupsukulmumittari on pohjaväriltään vaalean kellanharmaa perhonen, jonka värisävy ja kuvioinnin voimakkuus vaihtelevat yksilöittäin. Siivet ovat kauttaaltaan pienten, tummien pisteiden kuvioimat, ja niissä on selkeä musta diskaalitäplä. Sisempi poikkiviiru ja tyvipoikkiviiru erottuvat yleensä huonosti, mutta ulompi poikkiviiru on näistä poiketen leveä ja erottuu tummanharmaana. Ulomman poikkiviirun ja vaalean aaltoviirun välinen alue on selvästi muuta siipeä tummempi, ja tumma vyö näkyy myös siiven alapinnalla. Usein myös aaltoviirun ja siiven ulkosyrjän välinen alue on huomattavan tumma. Siipien ulkosyrjässä on mustia pisteitä. Takasiipien kuviointi on samanlainen kuin etusiivissä, mutta erottuu himmeämpänä. Lajin erottaa hyvin muista ulkonäöltään samantapaisista mittarilajeista pienen kokonsa perusteella, sillä siipiväli on vain 15–20 mm.


title: Tupsukulmumittari

text: Koiraan takimmaiset raajat ovat ulkosivuiltaan karvaiset.


title: Tupsukulmumittari

text: Lajia esiintyy läntisimmästä Euroopasta Venäjän Kaukoitään ulottuvalla alueella. Suomessa tupsukulmumittaria tavataan etelärannikolta Pohjois-Pohjanmaalle saakka. Perhonen lentää heinäkuun puolivälistä elokuuhun.


title: Tupsukulmumittari

text: Tupsukulmumittari on monenlaisissa ympäristöissä viihtyvä perhonen, jota tapaa varmimmin valoisissa metsissä, puistoissa ja puutarhoissa. Aikuiset perhoset lähtevät häirittyinä lentoon päivälläkin, mutta varsinainen lento tapahtuu iltahämärässä ja yöllä, jolloin yksilöitä lentää myös kirkkaiden valojen luokse. Pieni toukka talvehtii.


title: Tupsukulmumittari

text: Toukka elää erilaisten matalakasvuisten kasvien kuihtuneilla lehdillä.


title: Nyhäkulmumittari

text: Nyhäkulmumittari ("Idaea emarginata") on mittareihin kuuluva, vaalea yöperhoslaji.


title: Nyhäkulmumittari

text: Nyhäkulmumittari on helppo erottaa muista kulmumittarilajeista siipien epätasaisisten reunojen perusteella, mutta väritykseltään se kuitenkin muistuttaa monia sukulaislajejaan. Väritykseltään sukupuolet ovat hieman erinäköiset. Siipien pohjaväri on koiraalla vaalean kellertävä, naaraalla kellanruskea. Molemmilla sukupuolilla on kaikissa siivissä musta, hieman pitkänomainen diskaalitäplä. Ulompi poikkiviiru erottuu selvästi sekä etu- että takasiivessä, mutta tyvipoikkiviiru vain etusiivessä. Siiven keskiosassa on koiraalla hentoa punertavaa, naaralla selvästi mustansävyistä varjostumaa. Siipien ulkosyrjät ovat muodoltaan voimakkaasti mutkittelevat ja siiven kärki sirppimäisesti kaareva. Siipiä reunustavat ripset ovat punertavia. Siipiväli 20–23 mm.


title: Nyhäkulmumittari

text: Nyhäkulmumittari elää Länsi-Euroopasta Keski-Aasiaan ulottuvalla vyöhykkeellä. Suomessa nyhäkulmumittaria tavataan koko Etelä- ja Keski-Suomen alueella, mutta yleinen se on vain maan eteläosissa. Laji ei ole missään runsaslukuinen. Perhonen lentää yhtenä sukupolvena heinäkuun alkupuoliskolta elokuun puoleenväliin.


title: Nyhäkulmumittari

text: Hämärässä lentävä perhonen, joka viihtyy kosteapohjaisissa lehtimetsissä ja kosteilla niityillä. Perhonen tulee valolle ja lähtee häirittynä helposti lentoon. Toukka talvehtii ja koteloituu yhteenkudottujen lehtien väliin. talvehtii keskenkasvuisena toukkana.


title: Nyhäkulmumittari

text: Toukka elää monien eri kasvilajien kuihtuneilla lehdillä. Toukka syö myös lehipuiden kariketta.


title: Matlockiitti

text: Matlockiitti on harvinainen, kellertävän savun värinen mineraali, joka on saanut nimensä Englannin Matlockin mukaan. Matlockiitin kemiallinen kaava on PbFCl, eli se koostuu lyijystä, kloorista ja fluorista.


title: Matlockiitti

text: Matlockiittia löydettiin ensimmäisen kerran 1800-luvun alussa. John Mawe kuvaili sitä teoksessaan "Mineralogy of Derbyshire" vuonna 1802, mutta viralliseksi löytövuodeksi on kirjattu 1851, jolloin tämä harvinainen mineraali sai nimen. Suuret kappaleet puhdasta matlockiittia ovat äärimmäisen harvinaisia. Niitä on löydetty Englannin Derbyshirestä. Juonina matlockiittia on löydetty myös Kreikasta, Italiasta, Yhdysvalloista ja Etelä-Afrikasta. American Museum of Natural Historyssa on kymmensenttinen murikka, ja Derbyn kaupunginmuseossa seitsensenttinen kimpale.


title: Paatio

text: Paatio (, ) on saari Suomenlahdessa Venäjän Viipurin piirissä Leningradin alueella, aivan Suomen valtakunnanrajan tuntumassa. Saaren pinta-ala on noin 800 ha.


title: Paatio

text: Ennen toista maailmansotaa Paatio kuului Suomen Virolahden kuntaan. Vuonna 1944 se jäi Moskovan välirauhansopimuksen mukaisesti Neuvostoliitolle ja samalla jäivät Paation viereiset saaret Laitsalmi, Pajusaari ja Papinsaari. Asuinrakennuksia Paatiossa oli talvisodan alkaessa 57 ja asukkaita 270. Nykyisin rakennuksista on jäljellä vain muutamia kivijalkoja ja muutama hirsikehikko.


title: Paatio

text: Paatiota lähin Suomen puolella oleva saari on Rääntiö. Rääntiö sijaitsee rajavyöhykkeellä noin 300 metrin etäisyydellä Paatiosta Virolahden kunnan alueella.


title: Paatio

text:
Venäjän viranomaiset eivät myönnä nykyisin ulkomaalaisille lupia käydä saaressa.
Virolahden seudulla saattoi olla asutusta jo viikinkiajalla. 1200–1300 luvuilla rannikoilla oli ruotsinkielistä asutusta ja Paation saarellakin on monia ruotsinkielisiä paikannimiä. Vanhoissa kirkonkirjoissa Paatio on Båtö. Vanhin asiakirja on vuodelta 1336, ja siinä mainitaan, että rannikon asukkaat saavat käydä kauppaa Tallinnan kanssa. Saksalaiset porvarit kävivät kauppaa Riiasta käsin.


title: Paatio

text: Jousiluettelo vuodelta 1555 kertoo, että Paatiossa oli 18 jousimiestä. Miehet olivat 15–20 vuotiaita. 1600-luvun puolivälissä Paation saari kuului sotalaitokselle. Uudenkaupungin rauhassa itäinen osa rannikkoa jäi venäläisille ja läntinen Ruotsille. Yhtenä syynä rajanvetoon oli Pietarin rakentamiseen tarvittava Pyterlahden graniitti.


title: Paatio

text: Turun rauhassa itäraja siirtyi Kymijokeen, ja Virolahden pitäjä saarineen joutui Venäjälle. Venäjän keisarinna lahjoitti 1790-luvulla upseereilleen lahjoitusmaita, joiden mukana talonpojat joutuivat kartanonherrojen alaisiksi. Paatio oli lahjoitusmaan luontoinen täydellä verovapaudella. Toimeentuloa etsittiin monista elinkeinoista ja peltojen hoito jäi taka-alalle. Vasta Aleksanteri II:n aikana vuonna 1867 tehtiin päätös, että talonpojat saavat lunastaa tilansa takaisin.


title: Paatio

text: Vuosisatojen aikana saaren asukkaat ovat kokeneet monia vaikeita ja raskaita aikoja. Vallanpitäjinä ovat olleet sekä ruotsalaiset että venäläiset. Vainon ajoilta on kertomuksia julmuuksista, kasakat surmasivat naisia ja lapsia. Isovihan aika oli historian synkimpiä aikoja. Sodan kärsimyksen lisäksi rutto ja katovuodet harvensivat asutusta ja tavat raaistuivat.


title: Paatio

text: Elinkeinot, kalastus ja maanviljelys sekä kaupankäynti olivat kokonaan lamassa. Ryöstelyt ja hävitysretket lisäsivät ihmisten tuskaa ja kärsimystä. Julmuuksista kerrotaan tapauksessa missä venäläiset taas kerran olivat hyökänneet kylään. Naiset ja lapset olivat mennet pieneen Papinsaareen vihollista pakoon, mutta eivät tällä kerralla olleet turvassa. Kylästä tuli kaksi kasakkaa ratsain, löysivät pakolaiset ja surmasivat siellä kaikki. Paikka sai nimeksi Kuolonkallio.


title: Paatio

text:
Toisen tarinan mukaan viholliset hyökkäsivät kylään, erääseen taloon jäi vanha ukko kotiin ja pieni lapsi kehtoon. Kasakka tuli sisään tupaan, veti miekan tupesta aikoen surmata lapsen. Lapsi näki kiiltävän miekan ja alkoi tavoitella sitä käsillään. Kehdon ääressä kasakan sydän heltyi ja eloon jäivät lapsi sekä ukko. Myös Vainoluodossa venäläiset surmasivat saarelaisia ja siitä luoto sai nimensäkin.
Kylän kuvaus 1800-luvulta tunnetaan jo paremmin, samoin elämä saarella siihen aikaan. Pitkä rauhankausi teki mahdolliseksi voimakkaan taloudellisen nousun. Olot vakiintuivat, kaupankäynti varsinkin Viroon vilkastui. Peltoja kunnostettiin ja kansan henkinen kunto kohosi. Uuden vuosisadan alkaessa asukkaita ja perheitä saaressa oli paljon.


title: Paatio

text: Saaristokylä oli kooltaan iso, noin 53 taloa käsittävä. Paatiossa pienillä tiloilla harjoitettiin voimaperäistä peltoviljelystä. Lisätuloja saatiin ammattikalastuksesta sekä meriliikenteestä omilla aluksilla. Kalasaaliin runsaudesta saari oli kuuluisa. Kalastajien yhdyssiteenä oli kalastajainseura. Nimi oli Paation ympäristön kalastajainseura. Vielä viime vuosinakin seuran nimi oli sama vaikka parhaat kalavedet jäivät rajan taakse.


title: Paatio

text: Kylässä toimi kansakoulu jo vuodesta 1903 alkaen. Naapurikylät Laitsalmi ja Pajusaari kuuluivat samaan kansakoulupiiriin, lapset kävivät koulua Paatiossa. Koko saaren pinta-ala oli noin 800 ha, siitä viljeltyä maata noin 100 ha. Vesialue 1200 ha. Asuin rakennuksia oli vuonna 1939 talvisodan alkaessa 56 ja asukkaita 270.


title: Paatio

text: Kansakoulun lisäksi saaressa oli VPK:n talo. Itse Paation kylä sijaitsi saaren pohjoisrannalla meren tuntumassa. Talot seurailivat rantaviivaa, meri, Paationlahti näkyi talojen ikkunoista. Kylän halki kierteli yhteinen kylätie, se päättyi Pitkäpaaden puoleiselle rannalle ns. Saarenpäähän, matkaa oli noin viisi kilometriä. Kylä itse oli noin kilometrin pituinen, luode-kaakko ilmansuuntaan.


title: Paatio

text: Itse saari oli suurelta osin karua, vain pohjoispuoli tasaista, viljelykelpoista maata. Rantaviiva meren pirstomaa, luonnon muotoilemaa niemien ja lahtien pohjia, meren hiomia kallioita ja kauniita hiekkarantoja. Väliin luonto oli järjestänyt vihreitä nurmikoita lahtien pohjukoihin. Meren puoleiset rannatkin olivat kauniita asukkaiden iloksi. Juuri kauniit rannat houkuttelivat keisari vierailut saarelle ja rannikolle.


title: Paatio

text: Kylän pohjoisrannalla suojelivat kalliot ja metsä, ranta oli tuulilta suojattu. Paation lahti niemineen ja poukamineen tarjosi kalarannoille hyvän suojan.


title: Paatio

text: Saarelaisten elinkeinot olivat tyypillisiä rannikon ja saariston elinkeinoja, tärkeimpänä kalastus. Kalastettiin verkoilla ja nuotalla, kesällä sekä talvella. Kaikki verkot ja nuotat tehtiin kotona. Naiset aloittivat heti syystöiden jälkeen verkkojen parsimisen ja uusien kutomisen. Sisään tuotiin puinen verkkoharkki mihin työ laitettiin ja ahkerat kädet aloittivat työnteon. Kudonta käpyjä oli montaa kokoa riippuen langan paksuudesta.


title: Paatio

text: Nuotan tekoon tarvittiin monenlaista puuhaa sekä miehiltä että naisilta, jopa lapsetkin olivat työssä mukana. Talvi-iltoina kuului taloista rukin hyrinä kun naiset päreen ja myöhemmin öljylampun valossa kehräsivät hamppua nuotan tekoa varten. Alku kesällä kalastettiin suurilla nuotilla ulkoapajilla. Matkanteko apajille oli rattoisaa, matkalla oli mukana palkkaväkeäkin, eväät, tynnyrit, suola ja muut tarvikkeet saalista varten oli veneessä.


title: Paatio

text: Joskus kalansaaliit olivat niin suuria että piti lähteä kotikylään kalat perkaamaan ja suolaamaan. Kalat (hailit) suolattiin isoihin astioihin ja myöhemmin siirrettiin pienempiin. Kalalastin tuojat lepäilivät vähän aikaa ja taas soudettiin apajille. Usein soutajat olivat naisia. Pienempi saalis suolattiin kalastuspaikalla ja tuotiin kotirantaan vasta kalastuskauden päätyttyä, juhannuksen seudulla.


title: Paatio

text: Vaarat ja myrskyt väijyivät ulkoluodoilla ja kokonainen nuottakunta hukkui 1800-luvun lopulla. Talvinuottaus oli raskasta ja joskus merestä oli vaikea löytää sellaista paikkaa missä nuottaa voitiin vetää. Nuotanveto talvella oli tuottoisaa, kala meni hyvin kaupaksi Viipurissa ja Pietarissa.


title: Paatio

text: Talvinen verkkokalastus lopetti raskaan nuotalla kalastamisen ja paatiolaiset lopettivat nuotan vedon.Piennuotilla kalastettiin vielä myöhemminkin. Ammattikalastajat käyttivät kaikkia silloisia kalastusvälineitä kesä-sekä talvikalastukseen.


title: Paatio

text: Alkuaikojen purje- ja soutuveneet vaihtuivat vähitellen moottoriveneisiin. Ensimmäiset kalastusmoottorit hankittiin vuonna 1919 ja Paatioon ostettiin 5 konevoimaista moottorivenettä. Vuodet -25 ja -26 olivat hyviä kalavuosia ja kalastajat hankkivat veneisiinsä moottorit.


title: Paatio

text: Myös hylkeenpyyntiä harjoitettiin jonkin verran kevättalvella. Syötäväksi kelpasi emähylkeen ja kuutin liha, uroksen liha ei syötäväksi kelvannut. Sumppualuksilla vietiin elävää kalaa Viipuriin ja Pietariin. Vuodelta 1904 on säilynyt lasku missä lueteltiin kalalajit ja hinnat. Kiisken hinta vaihteli 15–30 ruplaan 1000 kpl. Keitto tai liemi kiiskestä oli herkkua jopa tsaarin hovissa.


title: Paatio

text: Vuonna 1932 maaliskuun 8. päivänä koettiin suuri jäänliikehtiminen, jollaista ei talvikalastuksen aikana vielä ollut sattunut. Kalastajat olivat kaukana ulkomerellä, ja jää oli melko paksua, mutta lumetonta. Kalastajat luottivat jään kestävyyteen, mutta tuuli kääntyi ja samanaikaisesti oli voimakas pakovesi. Jää alkoi repeillä ja ajautua pitkin Suomenlahtea länteen. Tuuli kiihtyi, jäälautat menivät myötätuuleen. 10. päivä maaliskuuta lautat olivat noin 10 km Suursaaren länsipuolella.


title: Paatio

text: Sieltä jäänmurtajat "Tarmo" ja "Jääkarhu" korjasivat kalastajat jäälautoilta. Tässä jäänliikehtimisessä tuhoutui paljon pyydyksiä ja muita tarvikkeita, verkkoja, asuinmajoja eli kalaputkia 29 kpl. Tuho koski koko Suomenlahden itäosan kalastajia. Lautan mukana ajelehti kaksi Paation naista veljineen. Kalastajia pelastettiin usealta repeytyneeltä lautalta.


title: Paatio

text: Maanviljelystä ja karjanhoitoa harjoitettiin isommissa taloissa, lehmä tai kaksikin oli melkein joka talossa, samoin hevonen. Kaikki maatyöt tehtiin hevos- ja miesvoimin, koneita saaressa ei ollut. Peltoja viljeltiin ja kaikki viljelykelpoinen maa otettiin tarkasti käyttöön. Kylän suurin tila oli Evert Tommolan tila, peltoa oli 10 ha ja metsää 70 ha. Vauraita taloja oli myös Niemenpäässä Heikkilän talo sekä vähän matkan päässä Simolan talo. Niemen ukko ja Simon ukko olivat kyläkeisareita, joiden ääni painoi ja ratkaisi, kun kylän asioita järjestettiin.


title: Paatio

text: Ennen omaa koulua lapset kävivät koulua mantereella ja Pitkäpaadessa, pojat ja tytöt eri koulussa. Oman koulun tulon jälkeen kaikki kävivät Paation koulussa. Koulunkäyntiä nuoret jatkoivat Pyterlahden kansanopistossa, tytöt opiston puolella ja pojat opiston yhteydessä olevassa kalastajakoulussa.


title: Paatio

text: Koululla kokoontui laulukuoro, näytelmäkerho, voimisteluseura ja monta muuta piiriä. Koulusta tuli keskeinen paikka kylään, siellä pidettiin hartaushetkiä, sinne keskittyi raittiustoiminta. Iltamat ja monet muut iloiset tapahtumat pidettiin koulun tiloissa. Varsinkin opettaja Santeri Tulkin aikana seuratoiminta kylässä oli vilkasta. Paatiossa koulunsa käynyt ja kesäisin siellä asunut oli myös taiteilija Toivo Vuorela. Koululla oli erikoinen keisari Nikolai II lahjoittama 100 markan suuruinen rahasto.